
Komara Îslamî bû komara îdamê 



Komara Islamî ya Iranê ku bi zext û zordariyên 
li ser civakê û bi binpêkirina mafên mirovan di 
rojeva cîhanê de cîh digire, niha careke din bi 
daliqandin û cezayê îdamê dibe sedema nîqaş 
û rexneyan. 


Piştî ku Hesen Rûhanî bû serokkomar çav 
li rê bû ku hewayekî nerm ya siyasî li Iranê 
pêşbikeve, lê rewşa mafê mirovan her diçe 
xirabtir dibe. 


Hedef disa elewî ne? 


Sala borî di çalakiyên piştî 
bûyera Parka Gezi'yê de 
8 welatiyên elewî ji aliyê 
polîsan ve hatin kuştin. 
Elewî vê yekê wêk tesadûf 
nabînin û li gor wan 
dewletê careke din ew 
wek dijmin xistiye hedefa 
xwe. 

-»9 



Dildarê helbestvanan 


Hunermend û nivîskarê 
kurd Ebas Kemendî 
mîratek mezin a ku ji wêje 
u hunere pekte li pey 
xwe hişt û di 62 saliya 
xwe de çû ser dilovaniya 
xwe. Kemendî bi stranan 
hate binaxkirin. 

-» 14-15 



Diyaspora ya sînoran 


Piştî serkeftina Şoreşa 
Bolşevîk, mafên netewî û 
entîkî yên gelên Sovyetê 
hat dayin. Lenîn ji bo 
mafên kêmnetew û gelên 
kêmhijmar jî hin tedbîran 
stendibû. 

-» 12-13 

Çiyayê Kurmanc 



VEDAT BADIKAN 

Xaka dewleta Sûri ya niha, tevî iraq, 
Lubnan, Filistîn, Erebistana Sûdî, 
Yemen û Urdunê, heta serê sedsala 
20’an di bin hukumdariya impa- 
ratoriya Osmanî de mabû. Di sala 
1914’an de Dewleta Osmanî li dijî 
Rusya, Brîtanya û Fransa ket şer. 

Ev şerê cîhanê yê yekem dawiya 
vê împaratoriya cîhanî anî. Mîrata 
Osmaniyan ji alî Brîtanya, Fransa û 
hevkarên wan ve hatibû parvekirin. 

Di sala 1918’an de Artêşa Fransa ket 
Sûrî û ewder dagirkir. Sînorê navbera 
Sûriyê û Tirkiyê hîn beriya dawiya 
şerê yekem bi peymana navbera 
dîplomatên frensî û brîtanî hatibû 
tesbîtkirin. Ev dîplomat bi navên 
Sayks-Pîko tên naskirin. 

Serdesten şer Fransa û Brîtanya xaka 
Dewleta Osmanî ya rojhilata nawîn 
parvekiribûn. Başûrê Kurdistanê 
para Brîtanya, Rojava jî para Fransa 
ketibû. Dewleta Fransa li Rojavayê 
Kurdistanê û li Sûrî revebiriyeke 
mandater damezirandibû. 

Rayedarên frensî çend sal piştî 
dagirê, di sala 1922’an de heremê wek 
dewlet tanzîm kiribûn û rêvebiriyê 
dabûn destê erebên hevkarên xwe. 

Di dewleta ku Fransa damezrandibû 
de hin mafên kurdan yên çandî hebû. 
Pişti ku hêzên Fransa di sala 1946’an 
de ji Sûrî vekişiyan, li wir dewlete- 
ke ereb hat damezirandin. Di nav 
sînorê vê dewleta nû de ku Rojavayê 
Kurdistanê jî daqurtandibû, mafê 
kurdan nîn bû. Sûrî perçeyek ji welatê 
ereb û gelê Sûrî jî perçeyek netewa 
ereb bû. 

Şêniyeke rengane 

Hijmara şêniya kurdên Sûrî di nav 
demografya vî welatî de, ji sedî 13 
heta ji sedî 18 ye. kurd li Sûrî piştî 
ereban şêniya sereke ne. Rojavayê 
Kurdistanê li bakûrê Sûrî, ji heremên 


Li gor texmînên ne fermî hijmara 
kurdên rojava ji 3 milyonan zêdetir e. 
Beşek mezin ji kurdên Sûrî li bajarên 
Heleb, Hama, Himis û Şamê dijîn. 
kurdên van deverên ji mêjve, ji dema 
desthilatiya Selehedînê Eyûbî li van 
hereman bicîh bûne. 

Gelê kurd li Rojavayê Kurdistanê 
di nav sînorê Sûrî de li sê herêmên 


Koban, Efrîn û heremên derûdorê jî 
bi Helebê ve girêdayî ne. Piştî ku li 
Rojavayê Kurdistanê heremên kanton 
hatin damezirandin, Afrîn bi serê xwe 
wek navendeke kantonên Rojava hat 
diyar kirin. 

Kurdên Rojava bi giştî Suniyên Mus- 
lumanin. Li hersê heremên binxetê 
jî, hin Ezdî dijîn. Dîsa li Afrînê hin 



J i nêvî zêdetir şêniya kurdan li Rojavayê 

Kurdistanê bi çandiniyê ve mijûl e. Li Rojavayê 
Kurdistanê salane tenê li Cezîrê zêdeyî milyonek 
ton genim, ceh û nîsk tê çandin. 


sereke ku dikeve Bakûrê Sûriyê dijîn: 
Herema sereke Cizîrê ye ku ji bajarên; 
Dêrikê, Rimêlan, Çilaxa, Tirbespî, Qa- 
mişlo, Amûdê, Derbêsyê, Serêkanîyê, 
Tiltemir, Tilberek pêk tê. Heremên 
din Hisîça, Kobanê û Çiyayê Kurmanc 
yanê Efrîn e. Herwiha bi deh hezaran 
kurd li Helebê û Şamê jî dijîn. 
Rojavayê Kurdistanê heta serhilda- 
na sala 2011’an li gor pergala rejimê 
bajarê Hesiça parezgeh e û herema 
Cizîre bi vê parêzgehê ve girêdayî bû. 


koçberên Dêrsimî yên elewî jî bicîh 
bûne. Herwiha li nêzî bajarê Latiqiye 
jî hin kurdên Elewî hene. 

Li aliyê din li Rojavayê Kurdistanê 
ji bilî kurdan hin suryanî û çend 
malbatên ermenî jî hene. Di salên 
dawîn de gelek erebên çolî jî ji aliyê 
rejimê ve li Kurdistanê hatine bicîh 
kirin. 

Ji bilî dewlemendiya zîrêt û 
çandiniyê, hemû petrola Sûrî jî li 
Cezîrê li herema Rimêlan û Qerecoxê 


tê derxistin. Herçend pertol ji 
Kurdistanê tê derxistin jî hemû 
karkerên şîrketa petrolê ji erebên 
elewî yên bajarê Laziqîyê ne. 
Berxwedana dijî dagira Fransa 
Piştî hatina Fransiyan, di nav kur- 
dan de li dijî dagirkeran de acizî 
destpêkirên Sûrî jî daxwaza damez- 
randina dewleteke serbixwe dikirin. 
Erebên welatparêz ji kurdan jî daxwaz 
dikirin ku li dijî Fransa hevkarî 
bikin. Li gor wan, pirsgirêka netewî 
ya kurdan wê piştî damezrandina 
dewleta hevpar bihata çareserkirin. 

Ji ber ev propaganda û sedemên dînî 
piraniya serekên kurdan li dijî Fransa 
ketin tevgerê. Fîşeka yekem li Sûrî li 
dijî leşkerên Fransa ji alî kurdekî bi 
navê Brahîm Henano hatibû berdan. 
Brahîm Henano hîn jî li Sûrî wek 
qehremanê netewî tê naskirin. 
Rayedarên frensî herçend bi awayekî 
fermî behsa mafên netewî yên kurdan 
nedikirin jî, ji bo serekên kurdan dûrî 
ereban bixînin, bi wan re hevdîtinan 
pêk dianînin. Di nav kurdan de jî 
hin alîgirên Fransa hebûn. Di sala 
1936’an de rayedarên frensî ji bo mafê 
otonomiyê, bi malmezin û serekên 
kurdan re rûniştin. Di hevdîtinên 
Gundê Meydankê de ji ber sedemên 
nakokiyên navbera nûnerên kurdan 
encam derneket. 

Di serhildana ku Sultan Başa el- 
Etreşê Durzî serkêşiya wê dikir, 
şervanên kurd jî di bin rêvebiriya 
Ehmed Axa Beravî, Mihemed Şerîf 
el-kurdî û Mihyedîn Qerexa de, li dijî 
hêzên frensî serhildabûn. 

Serhildan di sala 1937’an li 
Kurdistanê belav bibû. Li baja- 
re Tobsê nûnerên kurdan û yên 
kêmnetewên din, li dijî kiryarên qirêj 
yên karbidestên frensî û ereb rabûn. 
Wan ji duxwestin ku rayedar ji nav 
gelê bê hilbijartin. Xwenîşandan 
û çalakiyên protestoyê, ku di 5’ê 
Hazîrana 1937’an de ji Hisiça 

destpêkiribû, li Qamişlo, Serêkaniyê, 
Kobanê, Dirbesiyê belavbûbû. frensi- 
yan herçend soz û bext dan kurdan jî, 
ev yek pêk nehat. 

Erişên frensî û Dewleta Sûrî li he- 
rema Cizîrê jî didomiya. Di encama 
van êrişan de bajarê Amûdê jî têde 
gelek gundên kurdan di sala 1937’an 
de hatibûn valakirin an jî şewitandin. 
Di encama erîşa balafirên frensî û 
leşkerên Sûrî de gelê heremê ji neçarî 
ber bi sînorê Bakûrê Kurdistanê ve 
revîyabûn. Ew şewata heremê hîn jî 
wek Tûşa Amûdê tê bibîranîn. Di sala 
1939’an de li herêma Çiyayê Kurmanc 
û Afrînê kurdan di bin rêvebiriya 
Şêx Îbrahîm de serhildan. Li gor hin 
çavkaniyan Şêx Brahîm bi Tirkan re 
hevkarî dikir. Tevgera ku wek ‘murîdî’ 
dihat binavkirin ji gundî û cotkaran 
hêza xwe distend. Tolhildana dijî kur- 
dan xişm û giran bû. Gelek gundên 
Efrînê vala bûn û gelek kurd ber bi 
Tirkiyê ve reviyan. 

Kurdan li Surî ji ereban re dew- 
let damezirand 

Kurd an herçend bi awayekî xurt di 
tevgera dijî dagira Fransa de cîh girt 
û di rizgariya Sûri de roleke sereke 
lîst jî, piştî damezrandina Dewleta 
ereb mafên kurdan yên netewî hatin 
jibîrkirin. Hin mafên çandî-netewî 
yên kurdan ku di dema manda- 
ta Fransa de hebû jî, piştî hatina 
netewperestên ereb ew jî ji dest çûn. 
Di dema frensiyan de welatiyên Sûrî li 
gor nasnameya xwe ya etnîkî dihatin 
qeydkirin, piştî desthilatiya ereban ev 
yek jî ji holê hat rakirin û kurd jî tê de 
hemû şêniya Sûrî wek 4 ’ereb” hatin bi- 
navkirin. Peyva kurd ji êdî ji belgeyên 
vê dewletê hatibû derxistin. 

Piştî damezrandina Dewleta Ereb, 
li Kurdistanê dibistanên dewletê bi 
dehan sal girtî man. Ji sedî goê kurd 
nexwendî man; Hikumeta Sûriyê bi 
zanebûn li Kurdistanê dibistanan girt. 
Ji ber nebûna doktor û dermanan di 
nav gel de nexweşiyên giran belavbûn 
û bi hezaran însan jiyana xwe wenda- 
kirin. Xaka çandin û ziraatê li Cizîrê ji 
sedî 60, li Çiyayê Kurmanc ji sedî 90 
di destê axayan de bû. 

Li aliyê din li Sûrî rewşa siyasî jî ne 
aram bû. Li Şamê di navbera salên 
1949’an û I95ian çar darbeyên leşkerî 
pêk hatin. Derbeyên leşkerî têkliyên 
kurd û ereban jî tûj û tundtir dikirin. 
Di dema serokatiya Husnî el-Zaîm 
de, ku bi xwe kurd bû, çend kurdên 
wek serokwezîr Muhsîn el-Berazî di 
rêvebiriya Sûrî de rolên girîng leyis- 
tin. Ev rayedarên kurd herçend ji bo 
kurdên Rojava karekî nekirin jî di nav 
ereban de bûn sedemê tûjbûna dijberî 
û dij propagendayê. 

Piştî hilweşîna dîktatoriya Edîb 
Çiçeklî, ya sala 1951’an, li Sûrî 
rêjîmeke nîsbeten demokrat hat ser 
hukum. Ji ber vê yekê heta dawi- 
ya salên 1950’an li Sûrî û Rojavayê 
Kurdistanê hin liv û lebatên tevgera 
netewî derket pêş. 


Di sala 1952’an de li Misrê di encama 
derbeyeke leşkerî de Cemal Evdilna- 
sir hat ser hukum û bû serokkomarê 
Misrê. Nasir yekîtiya hemû welatên 
ereb diparast û ji bo vê yekê di sala 
1957’an de bi Sûrî re bi navê Komara 
Yekgirtî ya Ereb dewletekî hevpar 
damezirand. Serokê yekgirtinê ew bû. 

Destpêka siyaseta kurd li Rojava 

Di 14’ê Hazîrana 1957’an de li 
Rojavayê Kurdistanê Partiya De- 
mokrat a kurd hat damezirandin. 
Serokên partiyê Nûredîn Zaza, Reşîd 
Hemo û Osman Sebrî bûn. Di prog- 
rama vê partiyê de daxwaza ji bo 
Sûrî demokrasî û ji bo kurdan mafê 
netewî hebû. Partiyê daxwaz dikir 
ku di destûra Sûrî de mafê kurdan 


yên netewî bên nîşandan û kurd di 
rêvebiriya welat de rola xwe bilîzin. 
Dema ku di sibata sala 1958’an de 
Sûrî û Misir bûn bi navê Komara ereb 
a Yekbûyî bû yek, hin mafên kur- 
dan yên çandî wek weşana pirtûk û 
kovaran kurdî û vekirina dibistanên 
kurdî hatin pejirandin. Herwiha di 
Tîrmeha sala I958an de radyoyeke 
kurdî jî li Misrê dest bi weşana kurdî 
kir. Serokê komara yekgirtî Cemal 
Evdilnasir li dijî Baasiyan kurdan 
dikşand cem xwe. Lê ev pêvajo dirêj 
najot. Piştî ku li iraqê di 14’ê Tîrmeha 
I958an de derbeya li diji monarşiyê 
biserket û Evdilkerim Qasim hat ser 
hukum, rewşa tevgera kurd pêşket. Li 
iraqê mafê kurdan hatibû naskirin. 

Ev pêvajo li ser Rojavayê Kurdistanê 
jî bandora xwe kiribû. Rejima Şamê 
ketibû nav gûmanan. 

Serokkomarê iraqê Evdilkerîm Qasim 
dûrî Nasir disekinî û li dijî Nasirîstên 
iraqê piştgiriya kurdan stendibû. Ji 
ber vê yekê Nasir ji tevgera Başûrê 
Kurdistanê jî acis bû. Nasir herçend 
di serê peşîn de li hember kurdan 
hinekî nerm tevgeriya jî, di karên 
xwe yê navxweyî de li dijî netew û 


kêmnetewên ser xaka Sûrî siyase- 
teke paşverû meşand. Piştî damez- 
randina yekgirtinê, xebatên hemû 
komên siyasî qedexekiribû. Herwiha 
têkiliyên germ yên navbera kurdên 
iraq û Sûrî bala Nasir dikşand û wî 
berê xwe dabû tevgera kurdên Sûrî. 
Nûredîn Zaza, Osman Sebrî û hin 
damezrênerên din yên PDK’ê, ji alî 
hêzên Dewleta Nasir ve hatin girtin û 
li ew li Şamê avêtin zindanê. 

Agirê Sinema Amudê 

Li Rojavayê Kurdistanê piştî qedexe- 
kirina xebatên siyasî, li bajarê Amûdê 
283 zarokên kurd di sînemê de bi 
filêlên rayedarên rejimê hatin şewi- 
tandin. kurd êdî eşkere dijmin bûn. 
Piştî şewata sînamê zextên rejimê yên 


ser kurdan her çû zêdetir bû. Di sala 
1963’an de serokê mûxaberata Sûrî yê 
demê Mihemed Teleb Hîlal di derbarê 
çareserkirin an jî ji holê rakirina 
pirsgirêka Kurdistanê de raporekî we- 
şand. Rapor awayên siyaseta înkar û 
îmhayê ji rejima Şamê re nîşan dida. 
Paşê Şamê dest bi siyaseta çewisan- 
din û înkarkirina hebûna kurdan kir. 
Xwediyên textê Şamê kurdan wek 
Îsraîla dûyem binavdirikin. 

Di îlona 1961’an de li Kurdistanê ji 
têkiliyên rejimê û kurdan xerabû û 
şerê çekdarî destpêkir. Rejima Şamê 
jî li dij kurdan siyaseta xwe guhert. 
Xwepêşandan û civînên kurdan hatin 
qedexekirin, gelek kurd hatin girtin, 
li dibistanan rê li ber axaftina zimanê 
kurdî hat girtin, sînorê îraqê ji kur- 
dan hat girtin û nûçe û agahdariyên 
serhildana Başûrê Kurdistanê hatin 
qedexekirin. 

Di 23’ê Tebaxa 1962’an de hukûmeta 
Sûrî li parêzgeha Cizîrê serjimarti- 
neke taybetî organîze kir. Di encam 
de 120 hezar kurd ji welatîbûna 
Dewleta Sûrî hatin derxistin û bê 
statû man. Rejimê dest danî ser erdê 
destê kurdên ku bê nasname hiştibû 


û wan ji gundên wan derxistibûn. 

Li dêlva kurdan jî ereb li şûna wan 
hatibûn bicîhkirin. Li Kurdistanê 
Kembera erebî hatibû damezrandin. 
Ev kembera etnîk 373 km dirêj û 10- 
I5km jî fireh bû. Gelek siyasetmedar 
û welatparêzên kurd yên ku li dijî 
vê siyasetê derketin bi dehan sal di 
zindanê de man. 

Dema ku di havîna I963an de, rêjîma 
Bexdayê êrişeke berfireh ajot ser 
kurdên başûr, hikumeta Sûriyê li 
dijî kurdan ji bo piştgiriya Bexdayê 
komek pîlot û leşker şand Iraqê. Ev 
siyaseta înkar û çewisandinê herwiha 
ajot. 

Bi hatina Hafiz Esed ya ser têxtê 
Şamê, di destpêka salên 1970’an de 
hin guhertinên berçav di si- 
yaseta hikumetê ya li hember 
kurdan de hatin dîtin. Rejima 
nû ya Alewî, ji ber dengeyên 
siyasî yên welat zextên li dijî 
kurdan hinekî siviktir kiribû. 
Lê nerîna fermî ya hikûmeta 
Sûriyê ya di derbarê hebûna 
kurdan de negûhurî. Li gor 
Şamê; “Li Sûrî kurd nîn bûn, 
hinkesên esilkurd li Şamê 
dijîyan û kurdên ku li Bakûrê 
Sûriyê diman jî penaberên 
Tirkiyê bûn.” 

Li Sûrî fêrbûn û xebatên bi 
zimanê kurdî bi awayekî fermî 
qedexe ye. Herçend qedexa 
fermî hebe jî kurdên Sûrî 
ji destpêkê heta niha li dij 
zextên rejimê sekinîne û govar 
û rojnama derxistine. Hîn jî 
gelek govar derdikevin. 

Di Newroza sala 1986’an de 
li Sûriyê, kurdan li hember 
qesra komarê meşekî lidarxis- 
tin. Di vê meşê de kurd wekî bi navê 
Silêman idê ji alî hêzên rejimê ve hat 
kuştin. Li ser nerazîbûna kurdan , 
rejimê ji neçarî 21’ê Adarê di bin navê 
Roja Dayikan de wek cejneke fermî 
pejirand. 

Siyaseta rejimên Şamê piştî mirina 
Hafiz Esat û dema desthilatiya kurê 
wî Beşar Esat jî neguhurî. Piştî ku di 
sala 2011’an de li dijî rejima Baas’ê 
serhildan destpêkir, kurdan dest danî 
ser rêvebiriya Rojavayê Kurdistanê û 
dest bi rêvebirina welatên xwe kirin. 
Çiyayê Kurmanc jî ku Afrîn navenda 
wê ye, wek kantonek hat tanzîmkirin 
û îro ji aliyê kurdan ve tê birêvebirin. 

Di salekê de 680 kes hatin sêdarekirin 




I ran ji ber ramanên siyasî û nêzikahiyên civakî, welatiyên xwe yên ku sûcdar dihesibîne, 
bi darazên lez û bez îdam dike. Dewleta ku demeke dixweze ji bo rabûna ambargo ya 
hêzên navneteweyî rewşeke guherînê nîşan bide, di nava xwe de zordarî û binpêkirina 
mafan bêhtir kûr dike. 


Piştî ku Mahmûd 
Ehmedînejad ji 
serokkomariyê ket 
û pêywira xwe da Hasan Rûhanî 
him li îranê him jî li derveyî îranê 
di warê guherîna komara îslam ya 
hişk a li hemberî mafên mirovan 
hêviyek û çav li rêbûnek derket 
holê. Her çiqas ku di gelek qadan de 
Rûhanî ji rêvebiriya berê nermtir 
be jî, helwesta wî ya di warê mijara 
sêdar, daliqandin û îdamê de ji berê 
xirabtir û hişktir derket. Li gor aga- 
hiyan tevî ku rêvebiriyek nermtir 
hat, pêk anîna cezakirina îdamê 
di mehên dawî de jî îstatîstîkên 


hate îdamkirin. Tevî ku di agahiyên 
ji herêmê tên de îstatîstîkên cûda û 
ne zelal têne ragihandin, tiştekî ber 
bi çav heye ku hejmara daliqandin 
û îdamê her diçe zêde dibe. 
Raportorê Taybet ê Neteweyên 
Yekbûyî yê îranê Ahmad Shahe- 
ed di daxuyaniyek xwe de anîbû 
zimên ku ji 3 Tebakx a 20i3’an vir 
ve li îranê 83 kes hatine daliqan- 
din. Li gor rapora Kampanya ya 
Navneteweyî ya Mafên Mirovan 
a li îranê piştî ku Ahmedînejad 
çû bi vir ve herî kêm 200 kes hat 
daliqandin, tev bersûcên edlî 


rayedarên îranê di sala 2013’an 
de 304 kes hatin îdamkirin. Lê li 
gor Rêxistina Navneteweyî ya Efê 
bilî hejmara fermî 234 kesên din jî 
hatine daliqandin lê îran vê yekê 
vedişêre. 

Li gor nûçeyên ku ji heremê têne di 
destpêka 2014’an vir ve 16 ji wan 
kurd, 176 kes ji ber xebatên siyasî û 
bi temaî 600 kes hatiye îdamkirin. 
59 kesên ku bi hinceta xebatên xwe 
yên siyasî hatine girtin û di derheqê 
wan de cezayê îdamê hatiye dayîn 
jî hê li girtîgehan li benda qedera 
xwe ne.^^W 


berê bihorî û ji 3 Tebax a 2013’an 
vir ve 83 kes hatin îdamkirin. Li 
gor rêxistinên civakî û yên mafên 
mirovan jî piştî ku Rûhanî bû se- 
rokkomar vir ve herî kêm 200 kes 


girtiyên siyasî niha di bin talûkeya 
daliqantinê de ne. Li gor agahiyên 
heremê bilî girtiyên edlî, talûkeya 
îdamê niha herî zêde li ser girtiyên 
siyasî yên bellûcî û kurd heye. 

Li gor agahiyên fermî yên 


Pîsporê Karên Komara îslam ya 
îranê Elî Kerîmî beriya demekê de 
daxuyaniyekê de ragihandibû ku 
di 11 mehên borî de 200 welatiyên 
Kurdistanê hatine îdamkirin û 
piraniya van jî ji ber xebatên siyasî 


hatine îdamkirin. 

Li gor rêvebirên rêxistinên kurdan 
û lêkolênêrên ku rewşa heremê 
dişopînin, tevî ku di navbera PJAK 
û îranê de peymanek rawestandina 
şer hatibû qebûlkirin, lezdayîna 
îdam û daliqandinê pirsa ku, ‘gelo 
îran politikaya xwe ya kurdan 
diguhire’ tîne rojevê. Li gor nêrînên 
derdorek din jî, ew politikaya hişk 
û tund ya darvekirin û îdamê ne 
bi razîbûna Rûhanî ye lê alîgirên 
politikaya radîkal di vir de rolek 
giran digirin. Wekî din jî niha di 
girtîgehên îranê de bi dehan kurd û 
girtiyên din ên ku biryara îdamê ji 
bo wan hatiye dayîn hene. 
Rojnamevanê kurd yê li îranê 
Saman Rasolpour diyar kir ku li 
kurdên îranê di hilbijartinên dawî 
de piştgiriyek mezin dane Rûhanî û 
wî di derbarê polîtîkayên li hem- 
ber kurdan soza tiştên baş daye. Li 
gor Rasolpour wiha dibe, “Dengên 
ku ji bo Rûhanî hatine dayîn ji bo 
arteş û polîtîkayên ewlehiyê yên li 
hember kêmayetiyan nîşandana 
helwestek neyênî ye. Gel di hilbi- 
jartina 2009’an de ji vê re gotibû 
na. Piştî ku di hilbijartinan de têt 
çûn bi sê meha Kurdistan, Sîstan 
û Belûcîstanê pêlek îdam kirinê bi 
firehê hate meşandin. Her çiqas ku 
mirov bikaribe bibê ku Rûhanî di 
vir de ne xwedî biryar e jî, ji bo ku 
rê li ber îdamê nagire, ew jî sûcdar 
e.” 

Serokê Giştî yê PJAK’ê Hecî 
Ehmedî jî di daxuyaniyekê de di 
derbarê mijarê de diyar kiribû ku 
îran agirbesta ku di navbera PJAK 
û îranê de ji sala 2011’an vir ve tê 
meşandin ihlal dike û bi vê yekê 
hewil dide ku xwe nîzek Tirkiye 
bike. Daxuyaniya Ehmedî wiha ye, 
“Ya yekem ev e ku îran dixweze 
peyamekê ji Tirkiye re bişîne û 
têkiliyên xwe yên ku demên dawî 
têk çûna carek din bîne asteke baş. 
Heya niha ku kêngê delegasyonek 
ji îranê biçe Tirkiye, beriya wê mi- 
hakak hin îdam li hember kurdan 
pêk tên û zordariya li ser kurdan 
zêde dibe. Sedemek din jî ev e ku 
rejim ji bo ku gele îranê bitirsîne 







hiyek çêbibe. Her wiha naxwezin ku 
Rûhanî di polîtîkaya xwe de serfiras 
jî bibe. 

Serokê Kongra-Gel Remzi Kar- 
tal jî bal kişand ser polîtîkayên 
dewletên ku kurd lê dijîn ya ku her 
diçe rêbazên kevn dixin dewreyê 
û got îran dixweze bi van kiryaran 
peyamê bide Tirkiye. Kartal wiha 
got, “Di navbera dewletên serdest 
de car car di warê polîtîkayê de 


lezê dide îdam û cezayên giran. 
Kêngê ku li parçeyekî Kurdistanê 
pêşveçûnek çêbe, îran hema hewil 
dide ku vê yekê têk bibe ji ber ku 
bixwe jî dê neçar bimîne ku wê gavê 
biavêje. Hem îran hem jîm em bix- 
we dizanin ku nêzikahiya îranê ya 
di vê mijarê de neguhire em bêdeng 
namînin û dê PJAK bersiva her tiştî 
bide.” 

Serokê Komala yê Abdullah 
Mohtadî jî di derbarê heman mijarê 
de wiha got, “Polîtîkaya îranê ya li 
hemberî kurdan tu caran neguhirî. 
Di 3 mehên dawî de politikaya li 
hemberî kurdan tundtir û hişktir 
bû. Ji ber ku rejîm bi hêzên rojavayî 
re kete nava dan û stendinê niha 
dixweze ku çavê gelên ku li îranê 
dijîn bitirsîne. Rejim dixweze ku 
rewşa hişk a polîtîk li welêt her 
bidome lê bi hêzen navteweyê 
re rewşeke nermtir bi rê ve biçe. 

Ya din jî; muhafizên şoreşê û hin 
deverên komara îslamê naxwezin 
ku di navbera reîjm û gel de nerma- 



dewletên Rojhilata Navîn hişyarbin 
ku êdî pirsgirêka kurd bi rêbazên 
kevn û berê naye çareserkirin. 
Endamê Desteya Rêvebir a PJAK’ê 
ku beriya salekê birayê wî jî hatibû 
daliqandin jî di derbarê mijarê de 
ji BasNûçe yê re axivî û diyar kir 
ku niha li îranê kesên ku tên îdam 
kirin zêdetir kesên siyasî ne û rewş 
her diçe xirab dibe. Kemenger wiha 
dom kir, “Li îranê niha bi avayekî 
berfireh mijara daliqandin û îdam 
kirinê di rojevê de ye. Zext û bişara 
li ser gel zêde dibe û siyaseta derve 
nerm dibe lê li hundir gel her 
diçe di bin bandora zordariyê de 
tê hinciqandin. Siyaseta derve ya 
îranê teslîmkarane ye û ya li ser 
kurdan jî weke berê radîkal û giran 
e. Weke hun jî zanin li herema 
Rojhilata Navîn guherînek he ye 
û her kes dizane ku piştî Sûrî ew 
guherîn wê bigêje îranê. Rejîm jî| 
ji bo ku rê nede vê yekê û \ 


nakokî derdikevin lê dema ku mijar 
kurd û Kurdistan be hemû nakokî li 
aliyekî dimînin û rê û rêbazên kevn 
didin ber xwe. Em dikarin bibên ku 
di warê polîtîkaya Rojhilata Navîn 
de Tirkiye û îran bi hev re dimeşin. 
Her çiqas ku li qada dîplomasî û 
polîtîkaya navneteweyî îran niha 
bûye xwedî helwestek nerm jî di 
nav xwe de her ku diçe tiştên tûnd 
derdikevin holê. Divê ku hemû 



li hundir çênebin polîtîkaya xwe 
hişktir dike. Rejim dixweze beriya 
ku li qada navneteweyî hin guherîn 
çê bibin pirdengiya navxweyî bêhtir 
bê hinciqandin. Bi taybetî jî ew 
polîtîkaya hişk li ser tevgera azadiyê 
dimeşe. Rêxistinên din ne di hêzeke 
wisa de ne ku li hember rejîmê bêne 
asteke bilind û ji bo vê jî îran ji wan 
bêhtir talûkeyê di tevgera azadiyê 
de dibîne. 

Azad Roj ku ji kurdên Mahabadê ye 
û bixwe akademîsyen e jî wiha got, 
“Gelê îranê li dinyayê wek gelekî 
rewşenbîr tê naskirin. Lê sîstema 
ku niha li îranê didome di warê 
siyaseta di derbarê mafen miro- 
van de siyasetek tund û faşîst e. Li 
dinyayê siyasetek li dij îranê dido- 
me. îranê ev daliqandina ku her roj 
bi lez didomîne niha bêhtir bi lez 
jdriye. Her roj yek tê daliqandin. 
tema Rûhanî normaltir e ji ya 
ledî Nejed lê daliqandin ji berê 
zêdetir bû ye. Kes nikare ku li ber 
wan tiştekî bike. îran naxwaze ku 
rexneyek li hemberî siyaseta wan bê 
kirin. Kesên ku tên idamkirin kesên 
ku di rêyên siyasete de kar dikin û 
li hember hin pêkanîna radiwestin 
in. Di sala 2013’an de 680 kes hate 
daliqandin. îsal hejamara kesên 
ku dê bên daliqandin zêdetir e. Ew 
mirovan li îranê sistema hişk qebûl 
nakin û li hember vê derdikevin. 
Kesên ku bi hinceta dizî û tiştên 
edlî tên darizandin jî rastî encamên 
wiha têne. 


Pira Dehderî mazûvaniya tûrîstan dike 


Pira Dehderî ku yek ji berhemên 
mîmariya kurd e, li Amedê bûye 
wargehekî seyranê. Şaredariya 
Amedê di salên dawîn de pirê ji 
bo hatin û çûna trafikê re girtibû. 
Amedî di mehên havînê de niha 
li derdora pirê diçin seyranê. Li 
girên dora pirê gelek restoran û 
baxçeyên geştê jî hatine avakirin 
û her roj di mehên havîn û biharê 
de gelek tûrîst serdana Pira 
Dehderî dikin. Li gor bername ya 
şaredariyê wê li derdora pirê, li 
keviya Çemê Dijle'yê hin tesîsên 
bêhndanê bên vekirin. 

Ji ber çem û avên Kurdistanê 
li gelek deverên vî welatî pirên 
giranbiha hatine avakirin. Yek ji 
çemên ku li ser gelek pir hatine 
avakirin Dîjle ye. 

Pira Dîjle dû kîlometre dûrî 
rojhilatê kela Amedê li ser Çemê 
Dîjle hatiye avakirin. Pir di nav 
gel de bi navê Pira Dehderî an jî 
Pira Dîjleyê tê naskirin. 


Di demên kevn de rêya Farqînê 
ji ser pirê derbas dibû. Û di 
seyrûsefera heremê de rolekî 
girîng dileyîst. Li kêleka pirê baxçê 
hevsel li hember pirê jî girê Qirkler 


cîh digre. 

Li gor kîtabe ya ser pirê di sala 
1605’an de di dema Merwani- 
yan de ji alî hukumdarê Kurd, 
Nizamûdewle Nasir ve hatiye 



Wêne: M. Masum Suer 


çêkirin. Mîmarê pirê Ubeydê Yusîf 
e. 

Her wiha tê texmîn kirin ku halê 
orjinal ê pirê hîn jî kevintir e. Tê 
zanîn ku deverên xesar 
dîtî ê pirê di dema 
Xelîfe Hîşamê Emewî 
de hatine nûhkirin. 

Pir ji kevirê reş, li ser 
kemberên tûj hatiye 
avakirin. Deh çaviyên 
pirê hene. Pir nêzî 200 
metre dirêj e. Ji avê 10 
metre bilind e. Ji ber 
ku di demên cûrbecûr 
de hatiye tamîrkirin, 
mîmariya xwe ya yek- 
pare wenda kiriye. Li 
ser diwarên pirê gelek 
nexşên nebatan, kifi û 
motivên şêran cîh digre. 












Edebîyatê mexdurîyetî! 

G elo eke dewletan ra nêbo, mîyanê kurdan û miletanê bînan 
de problem nêmaneno? Ma vajîm ke, kurd û tirkî way û bira 
yê, tena dewlete zulm ro kurdan kena? Ez qet wina nêfikirêna! 


ROŞAN LEZGÎN 

Rengê sereke yê edebîyatê kur- 
dan vengê mexdûrîyetî yo. “Vengê 
mexdûrîyetî” ra qestê mi vengê bermî, 
vengê nalî, vengê ax û waxî, vengê 
binkewtişî, vengê şikîyayîşî yo... 

Huner û edebîyatê kurdan de, 
folklorê kurdan de qirbîyayîş, veşayîş, 
wêranbîyayîş, zulm, xayîntî, kişîyayîş, 
hepsîbîyayîş cayêko zaf muhîm gênê. 
Mesela, zafê kilam û deyîranê ma de, 
edebîyatê ma de, ma vajîn şîîr û hîkaye 
û romananê ma de tim vengêko derdin 
esto. Huner û edebîyatê kurdan pirrî 
hîkayeyê kederin ê. Hîkayeyê cîyayî, 
hîkayeyê ke boya cuyêka kewîye ci ra 
yena, hîkayeyê keyf û şahî, hîkayeyê 
serkewtişî, hîkayeyê sazkerdiş û 
awankerdişî zaf kêmî yê. 

Edebîyatê kurdan de kam ke qeleme 
gêno xo dest, çîyê nuseno, ti ewnîyenê 
çekuyan ra dinyayêka kederin û qisawe- 
tine neqişneno. 

Helbet zaf rast o ke kurdan xo ra roj 
nêdîyo. Kurdî bêdewlet bîyê, tim binê 
îdare û hukmê dewletanê miletanê 
bînan de bîyê. Dewletan zî qet zerrîya 
xo bi kurdan nêveşnaya, teda û zulm 
de texsîr nêkerdo. Coka no vengê 
mexdûrîyetî huner û edebîyatê kurdan 
de tim temaya sereke ya. 

La rengê sereke yê sîyasetê kurdan zî 
vengê mexdurîyetî yo. Gama ke merdim 
bala xo dano lîteraturê sîyasetê kurdan 
ser, behsê zulm û tedaya dewletan beno, 
behsê polîtîkaya kolonyalîstîye beno, 
behsê berjewendîya dewletanê miletanê 
bînan beno. 

Fikrê sereke yê sîyasetê kurdan wina 
yo. Vanê, eke dewletê ke kurdan ser o 
hukim kenê, qanûnanê xo bineyke nerm 
bikerê, demokratîk bê, yanî zulmo huşk 
ke kurdan ser o tetbîq kenê, bineyke 
nerm bikerê, muşkile nêmaneno, her çî 
hel beno. Vanê, xora miletî heme way 
û bira yê; bitaybetî kurd û tirkî, kurd û 
farsî, kurd û erebî way û bira yê. 

Sîyasîyê kurdan qet xo nêdanê zeh- 
met ke miletê xo bişinasnê, miletê xo 
newe ra awan bikerê, nasnameyê xo yê 
neteweyî pêt bikerê, mîyanê şarê xo de 
fam û feraset û şuûrê milî geş bikerê. 
Çunke mîyanê kurdan de yew fikrê berz 
yê kurdîtîye çin o. Çunke berjewendîyê 
neteweyî yê kurdan tesbît nêbîyê, 
çerçewaya tefekurê milî yê kurdan bellî 
nêbîya. 

Gelo eke dewletan ra nêbo, mîyanê 


kurdan û miletanê bînan de problem 
nêmaneno? Ma vajîm ke, kurd û tirkî 
way û bira yê, tena dewlete zulm ro 
kurdan kena? 

Ez qet wina nêfikirêna! 

Mi gore, beno ke yew kurd û yew 
tirk, bi hawayêko ferdî, yanî sey di 
kesan yewbînan de sey way û bira- 
yan pêbikerê. Yan zî çend kurd û tirkî 
yewbînan de sey way û birayan bê. La 


sey milet, sey şarî, na rewşe de, way û 
birayîye çin a. Mumkin nîyo bibo! 
Çunke hetêk de miletêko serdest, hetêk 
de miletêko bindest esto. Ziwan, huner, 
edebîyat û kulturê miletê serdestî 
ziwan, huner, edebîyat û kulturê miletê 
bindestî weno, belêneno, qedêneno, 
çinê keno. Yanî dewlete fek zulm û 
teda ra verado zî têkilîya ziwan, huner, 


kultur û edebîyatê kurdan û tirkan eynî 
ya. Çunke bi destê dewlete cuya heme 
miletanê ke mîyanê sînorê na dewle- 
te de ciwîyenê goreyê berjewendîya 
neteweyî yê miletê serdestî, yanî 
goreyê faydeyê miletê tirkî tenzîm bîya, 
sîstemê cuya hemwelatîyanê na dewlete 
bi no qayde saz bîyo. 

Eke ma bala xo bidîn “dewlete’tser, bi 
yew cumle ma vajîn: Dewlete, rêxistina 


tewr girde ya miletêk a. Nika çi dewletê 
ke dinya de estê heme dewletê neteweyî 
yê, yanî dewletê miletan ê. Bi vateyêko 
bîn, dewletê ke nika estê, hema vajîn ke 
her dewlete tena yê yew miletî ya. Yanî 
yew dewleta çend miletan çin a. Sey 
nimûneyî, gama ke mehkemeya dew- 
leta tirkan ceza dana kesêk, bi îbareyê 
“Yuce Turk Milleti Adma” yanî “Bi 


nameyê miletê necîb tirkî” ceza birne- 
na. Nameyê qanûnê ceza yê na dewlete 
“Tûrk Ceza Kanunu”, yanî “cezaya 
qanûnê tirkan” o. Heme vajîn ke heme 
dezge û sazgeyê na dewlete bi nameyê 
“tirk” dest pêkenê. Alaya ke sembolê 
na dewlete ya, alaya miletê tirkî ya, tu 
eleqeyê kurdan pê çin o. 

Xulasa, wazenî wa “demokratîk” 
bo wazenî wa tewr zordest û “antî- 
demokratîk” bo, wazenî wa fek 
asîmîlekerdiş ra verado, wazenî wa 
çerxê asîmîlasyonî eynen dewam 
bikero, se kena wa bikero, netîce de 
zêde ferq nêkeno. Na dewlete dewleta 
miletê tirkî ya. Coka xizmetê miletê tirkî 
kena, xizmetê xurtkerdişê nasnameyê 
milî yê tirkan kena. Sîstemê na dewlete 
tam goreyê waştena miletê tirkî şekl 
girewto. Yanî dewlete yew bîna yan 
yew ban nîya, însanan ra, kadroyan 
ra ameya meydan. Eke yew ban bo zî, 
no ban goreyê waştiş û hisîyatê miletê 
tirkî virazîyayo. Coka dewleta tirkan, yê 
tirkan a. Sîstemê xo goreyê xulq û xuy 
û xeyal û waştişê miletê tirkî ronîyayo; 
çerxê xo goreyê berjewendîya miletê 
tirkî gêreno. 

Senî ke seba her miletî wina yo, seba 
tirkan zî dewleta Tirkîya manaya 
pozîtîfe de ya. Eke mîyanê kesêkê tirkî 
û dewlete de problem bibo zî, no esla 
problemêko bingeyên nîyo, şeklî yo. La 
dewleta tirkan seba kurdan temamen 
negatîf a. Çunke, sîstemê na dewlete, 
sey “milet”î çinkerdişê miletanê bînan 
ser o, bitaybetî çinkerdişê kurdan ser o 
ronîyayo. 

Ganî ma kurdî huner û edebîyat ra dest 
pêbikin, êdî temaya “mexdurîyet”î ra 
vêşêr her war de “sazkerdiş/awanker- 
diş” bidin xo ver, xeyalanê “serkewtiş”î 
bineqişnin. Verê heme çî ganî ma vatiş 
de, dima zî heme şaxanê hunerî de, 
bitaybetî zî edebîyat de sazkerdox/ 
awankerdox bin. 

Sazkerdoxîye/awankerdoxîye çi ya? 

Ma vajin ke, yê şarî vîllayê xo estê, 
koşk û sarayê xo estê. Yê ma zî xirb 
û pag ê. Herinda ke ma xirb û pagan 
teswîr kenê, ma mesela qisey kenê ke 
ban û bînayê ma senî rijnîyayî bîyî xirb 
û pag de, ganî ma edebîyatê senî xirb 
û pagan ser o banê neweyî virazîyenê 
xeyal bikîn û bineqişnin. Sazkerdoxîye 
yan zî awankerdoxîye na ya. “Edebîyatê 
mexdurîyetî” derdê ma derman nêkeno! 





W*' 


G anî ma kurdî huner û edebîyat ra dest 
pêbikin, êdî temaya “mexdurîyet”î ra 
vêşêr her war de “sazkerdiş/awankerdiş” 
bidin xo ver, xeyalanê “serkewtiş”î bineqişnin. 
Verê heme çî ganî ma vatiş de, dima zî heme 
şaxanê hunerî de, bitaybetî zî edebîyat de 
sazkerdox/awankerdox bin. 


BasNûce 


DIMILKI 


Govenda çekuyanê ziwanê dayîke 



S errî vîyartî. To 
cuya xo ê bajarî 
de daye roniştene. 
Her çîyê to bî bi 
serûber. Ti kî sey ê 
bînan normal bîya. 
Cuya to normal 
bîye. La zerrîya 
to de o vengane. 

0 venganeyo 
gosirmet! Ê 
venganeyî awa 
vilanê to şimitêne, 
gulê to kerdêne 
huşk. 


ŞEYDA ASMÎN 

Çimê to tim keyberî der o. Ti wazena 
keyber abo, roşnêdo sey tîje biku- 
yo zereyê odaya to, uca ra bivîyaro 
bêro bikuyo zereya to. Zereyê to yo 
ke venganeyêdo sung û sîya tede ca 
bîyo, roşn bikero. Nafîle! Ne keyber 
beno a, ne kî roşno ke ti pawayê ci ya 
kuna zere... 

Ti ke ameya nê bajarê ke goristan ci ra 
gandar o, mar ci ra germêr o, venganeyê 
zereyê to her ke şono beno hîra. Ti 
verê fikirîyaya, to va, beno ke ez newe 
ameya nê bajarê vergî ra vêşanêr, coka 
wina beno. Eke tayê zeman bivîyaro, do 
derbaz bo. La derbaz nêbî. Her ke şî bî 
hîra, her ke şî zereyê to de ca bî, pêroyê 
zereyê to pîşt. 

Qet vîrê to ra nêşono. Roja yewine, tawo 
ke to linga xo eştebî nê bajarî, a roje 
zereyê to bîbî veng û varît. To vatbî qey 
merdena to ya. Ti qetî pê bawer bîya ke 
ti do bimirî. La ti nêmerda. Ti nêmerda 
labelê zereyê to de waştena merdene ca 
bîye. Naye ra kî ti hertim vana “Xwezika 
a roja ke mi linga xo eşte nê bajarî ez 
bimerdêne.” Na waştene bêhemdê to 
yena aqilê to, zerrîya to ra vîyarena ra. 
Ti sereyê xo nana balişna ser, waştena 
“xezika ez reyna mewurzî, na vîstike 
bêpeynîye bo” zereyê to pir kena. 

Ti kewta mîyanê şêniyanê bajarî. To 
dest bi kar kerd. Ti kî sey hemîne 
herekîyaya mîyanê laserê şarê nê bajarî. 
To tayê înan nêzdî ra nas kerdî, tayê 
înan de bîya dost û embaz. Der û cîranê 
to virazîyayî. Ti înan ra weşêr ziwanê 
înan musaya. La venganeyê zereyê to 
pir nêbî. Hîra bî, her ke şî xorîn bî. Ma o 
vengane çi bî? Çi rey nêamayne deker- 
dene? 

Serrî vîyartî. To cuya xo ê bajarî de daye 
roniştene. Her çîyê to bî bi serûber. 


♦ ■ 


Ti kî sey ê bînan normal bîya. Cuy#En S 
normal bîye. La zerrîya to de o vengane. 

O venganeyo gosirmet! Ê venganeyî 
awa vilanê to şimitêne, gulê to kerdêne 
huşk. Asmênê zerrîya to ra her deqa, 
her saete, her roje astareyêk rijnayne. 
Çiqas wext bî derg asmênê zerrîya to de 
astareyê to kî hende bîyî şenik. 

Ti badê hende serran nika xo ra pers 
kena. No çik o? Çi hal o? Çi beno? 

To vatbî qey senî ke ameyne vatene 
zeman bibo dermanê derdanê to, bibo 


xemê to de mebîyêne ti do bivecîne 
kuçanê bajarî, biqîrayne bivatêne: “Ey 
bajaro vîndîbîayye, ey bajaro xerîb, ey 
bajaro ke bi serran o dest kerdo qirika 
mi û wazeno mi bixeneqno, ey bajaro ke 
şitlê venganeyî zereyê mi de karitê, bi 
gonîya mi awe dayî û kerdî girs. Na wo 
mi dî! Ez îndî zanena senî bi to ra heyfê 
xo bigêrî. Ez êdî zanena venganeyê to yê 
gosirmetî senî dekerî.” 

To qet hesab nêkerdbî ti do senî binusî. 
A muhîme, ti do bi kamcîn ziwanî 


T o qet hesab nêkerdbî ti do senî binusî. A muhîme, 
ti do bi kamcîn ziwanî binuştêne. Ti mîyanê çar 
ziwanan de bêziwan bîya. To çar ziwanî zanitêne. To 
bi yewê înan wendbî. Ti heta zanîngehe şîbîya. La nika 
qelema destê to de sey çiraya verê vayî lerzayne. 


dermanê venganeyê zereyê to. La to 
dî ke hînî nêbeno. To dî ke vengane 
pir nêbî. Ti do se bikerî? Ti mîyanê nê 
venganeyê bêsînorî de vîndî bîya. Ti ha 
vîndî bena. 

To rê çareyêk lazim o. ÇareyêkL. 

Ti do kotî ra dest pêbikerî? Ti kamta ra 
şorî? Kamcîn ca şikîyeno ê venganeyê 
gosirmetî dekero? 

“Nuştiş! Nustiş!...” 

Beno ke nuştîş bişîkîyo dekero. Ti 
senî ke binê bîrade xorîne ra vecîyî, 
to bîhnade xorîne ante. To pişika xo 
bi hewayî dekerde. Gonîyade tezîye 
ancîyaye zerrî û mezgê to. Eke komel 


binuştêne. Ti mîyanê çar ziwanan de 
bêziwan bîya. To çar ziwanî zanitêne. 

To bi yewê înan wendbî. Ti heta 
zanîngehe şîbîya. La nika qelema destê 
to de sey çiraya verê vayî lerzayne. Çira- 
ya melule nêşikîna xo ver bido. 

To newe fam kerd tenê nuştiş qîm 
nêkeno. Ney ra vêşêr, ti do bi kamcîn 
ziwanî binuştêne? 

“Ziwanê maya xo! Ziwanê maya xo!” 

Ma vîrê to yê vila û talanbîyayeyî de 
ziwanê maya to ra çekuyî mendbî? Nê 
ne! 

Hişê to de têmîyanekîye ra vêşêr çîyê 
çin bî. Çekuyê ziwanê maya to zaf dûrî 


bî. Peyê mij û xumamîye de bî. Sereyê 
înan kî nêasayne. 

Ti çiqas çiman kena vît, ti nêvînena. 
Şenik mendo lîlikê çimanê to birijîyê. 
Çîyê nêaseno. Ti tayê bîn çiman kena 
vît. Tayê bîn. Omîdode qasê mîsqalêk 
zerrîya to de virazîno... 

Ti cad kena, zaf cad kena. Ti rincan a. 

Ti zaf rincan bîya. Ti êdî nêşikîna xo ver 
bidê. Hewn to hêsîr gêno. Ti xo ra vana: 
“Nê, nê. Nêbeno. Nêbeno ke ez rakuyî. 
Nêbeno ke hewn mi hêsîr bigêro. Mi rê 
çareyêklazim o. Çareyêk.” 

Na wo, peyê mijî ra seke çîyêk sey 
xeyalî aseno. Ya ya, her ke şono beno 
zelal. Her ke şono beno gandar. Çekuyê 
dayîka to mîyanê mijî ra vecînê. Mij 
beno vila. Mij nêmaneno... 

Asmênode kewe nika verê çimanê to 
der o. Û çekuyê ziwanê şîrinî asmên de 
govende gênê. Venga to danê. Venga to 
danê vanê: “Bê. Bê govenda ma. Tiya ke 
pawayê ma wa. De bê govenda ma.” 

Ti çimanê xo ra bawer nêkena. Ti vana 
qey ti xeyal vînena. Ti bi her di destanê 
xo çimanê xo mîşt dana. Zereyê to de 
tersê esto: ma eke xeyal bo! Ti çimanê 
xo rind kena a, nîyadana. Govenda 
çekuyan bîya girse... 

Ti nika bikeyf a. Şên û şeng a. Ti 
nêzanena se bikerî. Ti xo erzena mîyanê 
govenda înan. Ti qîrena. Xemê to de 
nîyo kam se vajo. Ti bi qîrî vana: “Mi dî, 
mi dî. Mi manaya cuya xo dî. Bi xatirê 
to vengane, bi xatirê to.” 

Û ti bi cilanê gulgulîyan kewena goven- 
da çekuyanê ziwanê şîrinî. 



HEVPEYVIN 


BasNûce 

HERDEM RASTÎ # 


Yekem saziva bi navê ‘kunl’: KURD-KAV 



Kurd, piştî avabûna Komara Tirkiyê bi 
salan tune hatin hesibandin, rastî gelek 
qetlîam û kuştina hatin. Li ber tûndî ya 
fîzîkî dûçarî gelek astengiyên çandî jî 
hatin. Bi salan axaftina bi kurdî bû se- 
dem ku bi hezaran kurd werin girtin. Bê 
hejmar navên cih û waran hat guhertin 
û bi hezaran kes ji cih û warê xwe hat 
kirin. Ev kiryarên di salên 90’de derket 
lûtkeya herî bilind. Di van salan de li 
bakur tekoşînek çekdarî berdewam di- 
kir. Her roj bi dehan kes bi avayekî ku 
ne diyar” dihatin kuştin. 


AZIZ TEKIN 

Li hember van astengiyan li 
bajaran hewldanên cihêreng 
jî hebûn. Ji van hewldanan 
yek jî ew e ku di sala 91’ê de 
çend çalakvan, rewşenbîr 
û siyasetmedarê kurd li 
Stenbolê weqfekê vekin. Piştî 
civînan biryar hat dayîn ku 
vaqf bi navê kurdî be. Bi wê 
minesebetê li waqfê navê 
KURD-KAV hat danîn. Ji ber 
ku waqf bi navê “kurd” hat 
tescîlkirin bû hedefa dewletê û 
êrîş lê hat kirin. Rastî asten- 
giyan hat. Piştî van salên zor 
û zehmet KURD-KAV anha jî 
xebatên xwe didomîne. Serokê 
KURD-KAV’ê Kasim Ergun ji 
me re behsa dîrok û xebatên 
weqfê kir. 

Hûn dikarin derbarê 
dîroka KURD-KAV’ê de 
agahî bidin me? 

Dema li başûrê Kurdistanê 
Baasê êrîş bir Kurdistanê, 
qatlîama Helepçê vir ve gelek 
kurd hatin bakûrê Kurdistanê. 
Wê demê qomîteyek piştgiriya 
wan koçbera çêbû li Stenbolê. 
Hin hevalên ku wê demê bi 
siyaseta kurdî re eleqedar bûn 
di wê qomîsyonê de cîh girtin. 
Gelek alîkarî kirin çûn hetanî 
sînor. Eşya, derman, pêwistiyên 
rojane li hev civandin. Dû re 
ku ew qediya, gotin hemin 
em hatine ba hev ka em tiştek 
mayinde jî bikin bo fêdê. Pêşî 
behsa partî hat kirin dû re 
enstîtû û komele hat vekirin, di 
encamê de li ser waqfê biryar 
hat girtin. Çend parêzeran re jî 
dan û standin hatin kirin ji bo 
wê meselê. Bo damezirandina 



waqfê serî li dadgehê dan. Di 
qanûnên Tirkiyê de waqf bi 
biryara dadgehan tescîl dibûn. 
Di dema 91’an û heta çend sal 
piştî wê li bakûrê Kurdistanê jî 
li metropolan jî li ser kurda xe- 
tereyeke mezin hebû. Kuştinên 
“qesas diyar” hebûn. Ji ber 
ku bi navê kurdî serî lê hatibû 
dayîn problemek mezin derket. 
Teqrîben pênç şeş sal dewam 
kir. Mehkeme biryar da em bi 
wî navê tescîl bûn. Heta tescîl 
bû me xwest em hinek xebatan 
bikin. Belkî yekemîn carbû me 
wek fermî serî li mûdûriye 
perwerdahiya Tirkiyê da. i 
vê derê qûrsa zimanê kurdî wek 
fermî dest pê bikin. Me avahiya 
xwe hazir kir. Me çawa serî lê 
da, hatin salona me mohr kirin. 
Ji bo sebebên qanûnî jî tu sebe- 
bin, nizanim pencera we piçûke, 
nizanim çiyê we tune. Wê demê 
jî her roj êrîşên psîkolojîk li ser 
me hebû. Yê endamê me bûn jî 
bi xwe zêde newêribûn bihatana 
waqfê. Di encamê de em tescîl 
bûn. 

KURD-KAV saziya ku herî 
pêşî bi navê kurd hatî ava- 
kirin e, le mha bi rek u pek 
xebatan nake, zêde xwuya 
nabe gelo sedema vê çi ye? 
Li bakûrê Kurdistanê û li 
Tirkiyê KURD-KAV cara 
yekem e di qanûnan de tescîl 
bûye. Di bernama me da gelek 
tiştên mûhîm hene. Ji mektep 
bigre heyanî, zanîngeh, heyanî 
lêkolînên zimên. Her tişt heye 
û vana bi fermî jî dest xistiye. 
Çima em di vê astê de ne? 
Yekem; siyaseta ku li bakûrê 
Kurdistanê hakim e. Ji ber 
ku em ne di bandora wan de 


bûn, me dixwast xebatek sivîl 
bidin meşandin û nav Tirkiyê 
de jî bidin qebûlkirin. Çimkî 
wê demê problema nasnama 
kurda jî hebû. Dewleta tirk jî li 
hember me gelek astengî der- 
xistin bo ku em pêş nekevin. 
Anha jî bi rastî qonaxa divê 
em li wir bûna, pêk nehatiye. 
Yê wê demê endamê me bûn 
piraniyê wan piştgiriya me 
nakin. Ne maddî ne manevî, 
ne psîkolojîk. Hin kesan jî 
propagandayek reş çêkirin, 
qaşo em di bin bandora hin 
partiyan da ne. Ev du serdem 
e ez bûme serok. Roja ez bûm 
serok tevê rêveberiya xwe ve 
li tevayî Stenbolê çi dezgeh 
û partî û rêxistinên kurda 
hebû min teva ziyaret kir bi 
hevalên xwe ve. Ew kesên ku 
bi çavê baş li me nedinêriyan 
jî me ziyaret kir in. Me got ev 
der waqfa kurda ye. Di warê 
rêxistina siyasî de çi ji destê 
me tê em alîkariya hev bikin. 
Hûn piştgiriya me bikin em jî 
li gor xwe piştgiriya we bikin. 
Niha ew nêrîna ne baş şikes- 
tiye. Nizanim ji me ye an ne ji 
me ye lê noqta divê em li wir 
buna hê em ne li wir in. Em jî 
xwe rexne dikin. 

Çend sal berê bo 
xwandekarên bakurê 
Kurdistanê bikaribin 
biçin zanîngehên başûrê 
Kurdistanê we alîkarî 
dikir. Hûn dikarin beh- 
sa vê têkiliyê bikin. We 
çawa pêwendî bi herêmê 
Kurdistanê re danî. Niha 
jî berpirsiyariyeke we ya 
wisa heye? 

Dema me KURD-KAV dame- 



[ başûrê Kurdistanê jî 
l ava dibû. Me xwest di wî 
warî de bi hev re têkilî daynin. 
Xortên ku îmkana wan tuneye 
ji wan re alîkar bibin. Me serî 
li wezareta zanîngeha da, we- 
zareta xwandina bilind dibêjin 
jê re. Qebûl kirin. Me ji vê derê 
telebên ku kurd bin me şande 
wê derê. Dû re îmkanên taybet 
jî çêbûn ûli Tirkiyê jî şert 
guherîn. Êdî bi îmkanên xwe 
dikaribûn biçûna. Me jî got an- 
cax em ji wan re bibin referans. 
Lê anha em raste rast teleba 
naşînin. Ew mîsyon jî qediya. 
Disa jî li bakûrê Kurdistanê û 
li Tirkiyê cara ewil me tale- 
be şandin Ûpsalayê. Ji wan 
talebeyan pirê wan anha ji wan 
destûrnamên xwe fêde dibînin. 
Di demên dawî de 
hûkûmetê hin gav avêt 
in, hûn ji bo van gavan çi 
difikirin û li gor we divê 
gavên çawa bên avêtin? 
Vanan bi xwe gavên siyasî ne ji 
alî dewletê ve hatî avêtin. Em 
dikarin bêjin piştî damezirandi- 
na komarê 65 hûkûmet hatin û 
çûn, di wî warî de belkî ya herî 
pêşketî ev e. Lê tu ji alî siyasî de 
binêrî van mafan hê ji devê ne 
guh e. Ji ber ku em dibêjin kurd 
miletek e û welatekî wan heye bi 
navê Kurdistan. Miletê dinyayê 
xwedî çi heqê ne miletê kurd 
jî xwedî wî heqê ye. Di nav wê 
de dewlet jî heye û hemû mafê 
netewî heye. TRT6 vebû siyasta 
hakim ya Kurdistanê dîsa bi 
tûndî li hember derket. Kî diçû 
li wan dera diaxivî wan jî xayîn 
îlan dikir. Ez bi xwe ji wan ke- 
san yekim ku çûme TRT6ê, min 
gotiye gavek baş e, em piştgiriya 


vê gavê dikin, heta ji bo Tirkiyê, 
ne ji bo kurda şoreşek e. Ji ber 
ku siyaseta dewletê hetanî vê 
gavê ew bû ku bi navê kurd tu 
milet tune, bi navê kurdî tu 
ziman tune ye. Niha ew bixwe 
li xwe îspat kirin ku him miletê 
kurd heye, him jî kurdî heye. 

Em bi avayekî erênî li van gavan 
dinêrin lê têr nake. Lazime kurd 
mafê xwe yê rawa, mafê xwe yê 
bi her avayî bi dest bixin. Yanî li 
ser axa xwe bibin deshilatdar. 
Hûnê di pêşerojê de wek 
weqf çi karan bikin? 

Niha em li gor derfetên xwe 
yên aborî dixebitin. Çend 
weqfên din jî hene bo kur- 
da xebatan dikin; Weqfa 
mamoste Îsmaîl Beşîkcî, 

Weqfa Mezopotamya yê. Me 
beriya teva hazirî kir ku em 
zanîngehek Kurdistanî ava 
bikin. Lê ji alî aborî ve tu 
derfetê me çênebûn. Me bi 
çend dewlemendên kurd re 
têkilî danî, me got; hûn erd 
bidin me, em jî qampanyayekê 
bidin dest pê kirin, serî li 
YÖK’ê bidin. Heta yekî ji me 
re erê kir, me haziriya dosyayê 
kir. Lê mixabin em ser neketin. 
Tiştên wek edebî, çandî, resim, 
karîkatûr, pêşengeh û hwd. 
dikin. Car caran jî konferansên 
siyasî em dikin. Me du salên 
ewil qonferansek çêkir, me 
gazî hemî siyasetmedarên kurd 
kir. Teqrîben du rojan dewam 
kir û di derbarê çareseriya 
pirsgirêka kurd de bû. Li gora 
xwe em dixebitin. Di pêşerojê 
de em hêvîdarin ku kurd jî 
piştgiriya me bikin em tiştê 
baştir bikin. 

Li gor serokê Hubyar 
Sultanê dewlet piştî ku 
bi tevgera kurdan re kete 
nava mûzakere û rê ya 
li hev kirinê vê carê dîsa 
elewiyan weke dijmin ji 
xwe re hildibijêre da ku 
kiryarên xwe yên qirêj 
li ser elewiyan bi raya 
giştî re bide qebûlkirin. 
Kenanoglu got kuştina 
ciwanên elewî teqez ne 
tesadûf e û bi zanîn ew 
hatine kuştin. 


RAWÎN STÊRK 

Di hundirê saleke ku bihorî de li Tirkiye 
bi hinceta bûyerên Parka Gezî yê li gelek 
bajaran xwepêşandan hatin li dar xistin û 
Tirkiye salek di nava rageşî û pêk hatinên 
encam giran de derbas kir. Di bûyerên 
ku qewimîn de 8 welatî bi çekên polîsa 
hatin kuştin. Di vir de tişta balkêş ev e ku 
8 welatî jî elewî ne. Pirsa ku di encamê de 
xwe nîşan dide ev e: Gelo hedefa dewletê 
careke din elewî ne? Sazî û rayedarên 
elewiyan jî bal dikşînin ser vê li hemberî 
ragêşiya li ser elewiyan bertekan nîşan 
didin. Serokê Komeleya Çand a Alewiyan 
a Hubyar Sultan Ali Kenanoglu da zanîn 
ku dewlet careke din ji ku kiryarên xwe 
yên qirêj bi raya giştî bide qebûl kirin 
elewiya weke hedef hildibijêre. Kenanoglu 
agahiyek balkêş jî da û got li Okmeydani 
ya Stenbolê di bûyera ku Onûr Kûrt hate 
kuştin de hedef ne Kûrt, serokê mala gel 
bû. Ji împaratoriya Selçûkiya bigire heta 
Osmaniya û heya ku digêje avakirina Ko- 
mara Tirkey elewî li Anatoliya’yê rastî ge- 
lek qitliyam û bûyerên giran hatin. Li gor 
agahiyên fermî tenê Padşayê Osmaniyan 
Yavus Sultan Selîm bi avayekî sîstematik 
40 hezar, li gor agahiyên ne fermî dora 80 
hezar elewî qetil kir. Bi avakirina komarê 
re elewî her tim ji bo dewletê hedefbûn. 

Li Dêrsim di sala 1937 û 38’an de dîsa 
qitliyam pêk hat û bi hezaran elewî hatin 
kuştin, yên mayî jî hatin sirgûn kirin. Li 
Meraşê di sala 1978’an de carek din dew- 
let çû ser elewiya û bi sedan kes hat kuş- 
tin. Li Çorûm, Meletî Sêwaz û warên din 
ên elewiya dewletê zordariyek mezin li ser 
wan meşand û welatiyên elewî ji raya giştî 
re wek dijmin hate nîşandan. Di salên 
dawî de nêzikahiya rayedarên dewletê li 
hember elewiya ketin nava gotin û rewşên 
sar ku tiştên talûke tînin bîra mirov. Tenê 
sala bihorî de di çalakiyan de 8 welatiyên 
elewî hatin kuştin. Ji aliyê gelek derdoran 
vê tê gotin ku dewlet careke din li hember 
elewiya di nava xirecirekê de ye. 

Abdûllah Cömert, Ethem Sarisuluk, 


Mehmet Ayvalitaş, Abdûllah Korkmaz, 
Ahmet Atakan, Hasan Ferît Gedîk, Onûr 
Kurt û Ayhan Yilmaz. Hemwelatiyên 
ku di hundirê salekê de li Tirkiye ji alî 
polîsan ve, li tax û warên ku zêdetir 
elewî lê niştecî ne hatin kuştin in. Li gor 
nêzikahiya derdorekê ji ber ku di çalaki- 
yan de elewî her li pêş in ew bi tesadûfî 
hatin kuştin. Lê li gor derdorek din û der-1 
dora elewiyan dewlet bi zanebûnî ciwanên 
elewî hildibjêrê û hedef giritinek zanebûnî 
wan dikuje. Saziyên elewiyan ji bo vê di 
rojên borî de li çar aliyê Tirkiye derketîn 
qada û bi xwepêşandanan dewlet şiyar 
kirin û bal kişandin ser vê mijarê. 
Kenanoglu ku di derbarê mijarê de agahî 
dan rojnameya me, wiha got, “Piştî ku 
dewlet di dawiya 40 salî de bi tevgera kur- 
dan re niha kete rêyek din û hin pêşveçûn 
derketin holê êdî dijminekî nû ji dewletê 
re lazim e ji ber ku bikaribê rageşiyeke 
mayînde bi destxe û bi vê rê yê kiryarên 
qirêj bi rê bixe. Ew mijar ne mijareke nû 
ye. Mijareke ku 750-800 salê ku di rojeva 
dewletên Tirkan de ye. Dema Selçûkiyan 
elewî hedefbûn. Dema Osmaniyan herkes 
dizane ku çi qewimî. Di avakirina komarê 
de demeke dirêj elewî hatin qetilkirin û 
hedef her tim elewî bûn. Gelê elewî ji raya 
giştî re weke dijminekî ku divê ji holê bê 
rakirin hate nîşandan. Em qet ne di bawe- 
riya ku kuştinên sala dawî tesadûf in û bi 
nezanîn hatine kuştin ciwanên me.” 

Hedef Serokê Mala Cemê bû 

Kenanoglu di derbarê mijara ku beriya 
çend rojan li Okmeydani ya Stenbolê 
qewimî ku du welatî hatin kuştin de jî 
agahiyên balkêş dan. Kenanoglu wiha 
dirêjî da axaftina xwe: Bê mane Komara 
Tirkiye bi fobiyek li hember elewiyan hate 
avakirin. Civakeke ku bu nijadperestiya li 
hember elewiyan hatiye organîzekirin li 
holê ye. Li ser vê rewşê siyaset tê me- 
şandin. Piştî ku tevgera kurd kete nava 
tevdaneke mixalîf, elewî weke yedektiyê 


hatin girtin. Dewletê nedixwest ku 
tevgera kurd û elewî bêne cem hev. Ev 
jî bi rê ya îslam û tirkbûnê pêk anî. Hin 
aktorên elewî jî di vir de bi kar anî. Piştî 
ku mijara di navbera kurdan û dewletê de 
hinekî nerm bû dîsa elewî weke fobiyekê 
û tirseke civakî ji hişê civakê tê enjekte 
kirin. Du sal in ku bi wî avayî siyasetek 
tê meşandin. Ji ber ku li welatên weke 
tirkiye ku ne demokrat e, her tim pêwistî 
bi dijminekî he ye. Her tim pêwîstî pê 
he ye ku deverek weke terorîst bê nişan- 
dan. Divê civakek bê krîmînalîzekirin ku 
dewlet bikaribe kiryarên xwe yên qirêj 
bi rê ve bibe û alîgiran ji xwe re bibîne. 
Demekê komunîst wiha dihatin nîşandan, 
demekê kurd, demekê oldar û niha jî dîsa 
elewî weke terorîst û dijminên dewletê 
têne nîşandan. Ji ber ku navên ku me li 
jor nivîsîn hemû bi guleyên çekên giran û 
raste rast hatine kuştin, mijara tesadûfi 
an jî hedef girtinê careke din tê rojevê. 
Kenonoglu di derbarê vê de wiha dirêj kir, 
“Nezikahiya Serokwezîr Erdogan a li gel 
van kuştinan diyar e. Ne mimkun e ku ew 
kuştin tesadûf in. Di dema bûyerên Gezî 
yê de polisan li dewerên ku elewî lê dijîn 
bi avayekî raste rast kuşt. Li Okmeydani 
yê jî gule ji jor de hatiye. Ne ku gule berjor 
hetiye avêtin. Li vir hedef ne Onûr Kûrt 
bû. Ez bixwe li wê deverê demek dirêj 
rêvebir bûm ez wir baş dizanim. Di hevşa 
mala cemê de Onûr û serokê mala cemê 
li gel hevbûn. Gûle di ser milê serokê 
mala cemê re diborê û li stûyê Onûr Kurt 
dikeve. Polis û berpirên dewletê ku li 
Okmeydani pêywirdar in hemû serok û 
rêvebirên saziyên wê semte baş nas dikin. 
Gule bi xeletî li Onûr Kûrt ket. Weke her- 
kes dizanê piştî qezaya kanê ya li Soma’yê 
dewlet û hikumet ket tengasiyê û ji bo 
guherîna rojevê bûyerek din divêt. Ji bo vê 
jî dijminê herî nêz elewî ne. Me jî ji bo vê 
rewşê wek hemû saziyên elewiyan yên li 
Tirkiye çalakî û xwepêşandan li dar xist in 
û em dewletê hişyar dikin ku ji vê kiryara 


qirêj paş ve 
vegere. Li ser dij- 
miniya elewiyan 
talan û kuştin û 
dizî û her xirabiyê 
nemeşînin. Em 
rê nadin ku hun 
hemû qirijê 
yên xwe li ser 
dijminatiya raya 
giştî ya li hember 
elewiyan bidin qebûl kirin. Em nahêlin ku 
li ser vê hun rojevek nû diyar bikin.” 
Dewlet her tim rindî û rindan dikuje 
Di derbarê mijarê de me serî li dedeyekî 
elewiyan ku ji çavkaniya Axûçan e jî da. 
Dede yê bi navê Mehmet Alî Gûzel ku 
kevneşopiya elewitiyê bi her alî dimeşîne, 
wiha axivî, “Helbet elewî her tim hedef in. 
Lê ji bo dewletê kû kî rind be û rindiyê kî 
bike ew hedef e. Divê dijminiya li hember 
hin derdoran êdî ji holê bê rakirin.” 
Saziyên elewiyan daketên qadê 
Rêxistin, komele û derdorên welatiyên 
elewî li hember nêzikahiya dewlet û 
hikumeta Tirkiye ku her diçe tund dibe 
bi xwepêşandanan nerazîbûnên xwe 
nîşan dan. Li Stenbol, Çanakkale, Enqere, 
Edene, Îzmîr û Amedê rêxistinên elewiyan 
derkertin kolanan û qetilkirina Ugur Kurt 
ê ku li Okmeydani û ciwanên din ku ji 
aliyê polîsan ve pêk hat û şîdeta polîsan bi 
slogana “Ji şîdeta poîsan û bêedaletiyê re 
êdî bes e” çalakiyên şermezarkirinê li dar 
xistin. Elewiyan hikûmet hişyar kir û wiha 
bang kirin: “Em desthilatdariyê hişyar 
dikin destên xwe ji ser elewiyan bikşînin.” 
Bi vê minasebetê li Stenbol, Enqere, 
Çanakkale, Edene, Amed û gelek bajarên 
din hemû saziyên elewiyan, bi armanca 
şermezarkirina êrîşên li dijî elewiyan, 
hedef nîşandan û şîdeta polîsan li ber 
protesto kirin. 






NUÇE 


BasNûce 


Ji bo girtiyên nexweş banga lezgîn 


BasNûçe - Parlamenterên Partiya 
Demakratîk a Gelan (HDP)’yî bi civ- 
îneke çapemeniyê ya li Meclîsê re bal 
kişandin ser rewşa 642 girtiyên nexweş 
ku rewşa 236 jê giran e û destnîşan 
kirin ku ragirtina wan “sûcê îşkenceyê” 
ye. Wekîlan bang li hikûmeta AKP’ê ki- 
rin ku ji bo hêrsa mezin bûye kêm bike, 
tavilê girtiyên nexweş serbest berde. 
Parlamenterên HDP Faysal Sari- 
yildiz, Selma Irmak, Gulser Yildirim 
û Parlamenterê Serbixwe yê Wanê 
Kemal Aktaş, li parlementoyê civînek 
çapemeniyê lidar xistin û bal kişandin 
ser rewşa girtiyên nexweş û sirgûnên 
li girtîgehan. Wekîlan dan xuyakirin 
ku hikûmeta AKP’ê li pêşberî girtiyên 
nexweş di nava ‘xemsarî’ û ‘bêdengiya 
mirinê’ de ye û destnîşan kirin ku 
piraniya van girtiyan ji ber polîtîkaya 


berde. Ya ku hûn dikin ‘şerm e, guneh 
e’.” 

Divê tavilê gav bên avêtin 

Wekîlan bang li hikûmeta AKP’ê kirin 
û gotin, “Eger hûn dixwazin hêrsa di 
dilan de mezin bûye kêm bikin, tavilê 
girtiyên nexweş serbest berdin. Serok- 
komar Birêz Abdullah Gul û Serokê 
Meclîsê Birêz Cemîl Çîçek pêwîste bi 
partiyên siyasî re tavilê hevdîtinê bikin 
û ji bo berdana girtiyên nexweş banga 
gavavêtina lezgîn li Meclîsê bikin. Em 
bang li wicdanan dikin; Mirina girtiyên 
nexweş ên bedena wan li girtîgehan 
dihele, mirina mirovahiyê ye. Li pêşberî 
vê zilmê bêdeng nemînin...” 

Sirgûn cînayeta siyasî ye 
Wekîlan di daxuyaniya çapemeniyê de 
bal kişandin ser sirgûnên li girtîgehan 
jî. Wekîlên HDP’yî diyar kirin ku di sala 



îşkenceyê ya rêk û pêk û mercên nebaş 
ên li zîndanan nexweş ketine. 

Wekîlên HDP’yî gotin, “Bedenên 
girtiyên nexweş ên hatine xerakirin 
berhema dewletê ye” û diyar kirin ku 
di mijara 642 girtiyên nexweş ên rewşa 
236 ji wan xeter e, hikûmeta AKP 
ketiye xewa zivistanê. 

Wekîlan dan zanîn ku astengkirina 
mafê tedawiyê yê girtiyên nexweş û 
ragirtina wan li girtîgehê “îşkence” ye û 
diyar kir ku li girtîgehan li dijî girtiyên 
nexwşe sûcê îşkenceyê tê kirin. 

Wekîlan ragihandin ku ji ber neheqiya 
mezin divê erka biryardayîna der heqê 
girtiyên nexweş de, tavilê ji destê Saziya 
Tipa Edlî û dozgeriyan bê stendin û 
gotin, “Divê raporên ‘ji ber nexweşiya 
giran yan jî seqetiyê nikare li girtîgehê 
jiyana xwe bi tena serê xwe bimeşîne’ 
têrker bê dîtin û biryara berdanê were 
dayîn. Eger kêfa hikûmetê ji zilma 
li girtiyên nexweş tê, hingî navê vê 
sadîstiya siyasî ye. Em bang li hikûmetê 
dikin ku dest ji polîtîkaya xwe ya tol- 
hildana ji ser bedena girtiyên nexweş 


2013’an de 1522 girtî hatine sirgûnkirin 
û gotin, “Dema daneyên sala 2014’an li 
vê were zêdekirin ev hejmar digihêje 2 
hezarî. îdareyên girtîgehan û rayedarên 
pêwendîdar ên dewletê gelek caran 
îddîa dikin ku ev veguhastina girtî û 
hikumxwaran ji ber kapasîteya kêm e. 
Lê em baş dizanin ku rastî ne ev e. Li 
Girtîgeha Tîpa T ya şirnexê ya 900 kesî 
ku nû hatiye vekirin, ji bilî 75 girtiyên 
siyasî yên darizandina wan dewam 
dike, mehkûmên edlî yên ji çar aliyên 
Tirkiyeyê hatine bicihkirin.” 

Wekîlan dan xuyakirin ku sirgûn yek 
ji polîtîkayên cezakirinê ye, ku ji bo 
vîna girtiyan bê şikestin tê meşandin 
û bibîr xistin ku girtiyê ji doza KCK’ê 
Celal Bînîcî yê 42 salî di rêya sirgûnê de 
li wesayîta rîngê di encama qezayê de 
jiyanaxweji dest da. 

Wekîlan ragihandin ku sirgûna bi 
hezaran kîlometreyî di heman demê 
de cezakirina malbatane jî û xwestin bi 
hezaran girtiyên siyasî yên bi neheqî 
hatine girtin, serbest werin berdan. 



Di serdema Nasredîn Şah de li bajarê 
Şîrazê ku paytexta Kerîm Xanê Zend 
bû û hejmareke zêde ya Kurdên Feylî 
têde bûn, serê du fermandarên Feylî, 
yên bi navê Hesen Qulî Xan û îmam 
Qulî Xan hat jêkirin. Ji wê demê heta 
niha Kurdên Şîrazê wek Feylî û Feylî 
Zade û Feylî Qeşqayî û Feylî Şîrazî û 
Sefayî têne nas kirin. 

Di serdema desthilatdariya Hikûmeta 
Waliyên Feylî de bo 200 salan, hemû 
hozên îlam û Loristan û navçeyên 
derdora wê wek Feylî dihatin nas 
kirin lê piştre navê Feylî tenê ji bo 
navçeya Piştkû, navê dîroki yê îlamê 
bû. 

Peywendiya xizmatiyê di navebra 
Feyliyên îraq û îranê de berê germ 
bû lê piştî hatine ser kar rejîma 
Baasê hat qedexe kirin û peywendi- 
yên wan bi hev re neman. Tevî ku 
niha hikûmeta Baasê nemaye jî, lê 
beşek ji pirsgirêkan wek xwe mane û 
bi hezaran Feylî li îlam û Loristanê 
ji nasname û mafê hevwelatî bûnê 
bêbeş mane. 

Her du hikûmetên îran û îraqê wan 
wek hevwelatiyên xwe nizanin, lê 
daxwaza wan vegera bo warê bav û 
kalên xwe ye. Hejmareke berçav a 
wan Kurdan piştî kuştinê û binax ki- 
rina wan li çolistanên Nugre Selmanê 
ber bi welatê îranê reviyan û heta 
niha jî venegeriyane û tu hewlek jî ji 
bo vegerandina wan ji aliyê hikûmeta 
navendî û Herêma Kurdistanê nîne. 
Tevî ku Dadgeha Bilind a Tawanên 
îraqê, kuştin û derbider kirina 
Kurdên Feylî ya sala 1980’ê wek 
komkujiyê nasand, lê tu aliyekî pe- 
ywendîdar hewl nedaye wan Kurdan 
vegerîne ku hêviya wan ew e rojek ji 
rojan vegerin ser xaka bav û kalên 
xwe û wek hevwelatiyên welatê xwe 
bên hesibandin. /BasNûçe 


E. Bawecanî 


Kurdên Feylî ji welatê xwe bêpar in 


Kurdên Feylî yên îraqê zêdetir li 
Bexda, Şarîban, Bedre, Zerbatiye, 
Cesan, Kût, Ezîziye, Baqûbe, Şêx 
Seid û Kûfeyê dijîn. Li îranê jî zê- 
detir li Loristan, Hemedan û îlam, 
Kirmanşan, Tehran û Şîraz dijîn. 

Di serdema rejîma Baasê de, deh 
hezar Kurdên Feylî li îraqê bê nas- 
name bûn û hikûmeta Sedam amade 
nebû nasnameya Îraqî bide wan, heta 
niha jî îran ne amade ye nasnameya 
Îranî bide wan Kurdan, ew li herdu 
welatan ji mafê hevwelatîbûnê bêpar 
mane û zarokên wan nizanin xelkê 
kuderê ne. Tu bernameyekî hikûmeta 
Herêma Kurdistanê jî bo vegerandina 
wan Kurdan bo Kurdistanê nîn|. ^ 
Kurdên Feylî Şîe ne û serdema 
Sefewiyan di navbera îraq û îranê de 
dabeş bûne, di wê serdemê de Feyli- 
yên îlam û Loristanê, li hember êrişa 
Osmanî û Ereban piştgîriya hikûmeta 
navendî ya îranê kirine. 

Kurdên Feylî di dîrokê de parêzerên 
rastîn yên sinorên îranê bûne, di şerê 
Gilûnaway de ku bi Mehmûd Efxan 
re bûn bi fermandariya Elî Merdan 
Xan re beşdarî kirine. Di dema êrişa 
Mehmûdê Efxan bo ser bajarê Esfe- 
hanê, Kurdên Feylî ewbajar ji destê 
eskerên Efxanî rizgar kirin. 

Di serdema desthilatdariya Kerîm 
Xanê Zend de ku bi xwe ji Kurdên 
Feylî bû û çendîn salan hikûmeta 
îranê birêve bir, hejmarek Kurdên 
Feylî weke fermandar û şêwirmend 
û esker rolekî serekî di zêdekirina 
desthilata Kerîm Xan de dîtin. 

Lê piştre li çolistanên Kirmanê bi 
destê artêşa Lutfelî Xan hatin kuştin 
û ji tirsa kerb û kîna Axa Mihemed 
Xanê Qacar hejmareke zêde ya Feyli- 
yan di nav hoza Qeşqayî de heliyan û 
fêrî zimanî Tirkî bûn. 















BasNûce 


ÇAND-HUNER 


Destar 


Şanoya kurd her 
çiqas ku îro li bajarên 
Kurdistanê bi taybetî jî 
bi alîkariya şaredariyan 
gihêştibe asteke balkêş 
jî, poşeroja wê pir ne 
dirêj e. Ji ber ku li Tir- 
kiye kurdî heya demek 
nêz qedexebû, huner jî 
di bin bandora vê yekê 
de bû. Piştî ku hin sazî li bajarên mezîn ên 
Tirikiye hatin avakirin, bi rê ya wan zor 
van qedexe û astengiyan jî kirin û hin bin- 
geh hatin avêtin. Destpêka şanoya kurdî jî 
di salên 90’î de bi peyanêriya van saziyan, 
bi taybetî li Stenbolê derket holê. Piştî ku 
di bin bana NÇM’ê de koma Teatra Jiyana 
Nû hat avakirin, ji bo şanoya kurdî ya îro 
gavek mezin hate avêtin. Pişt re tîmek ji 
vê komê veqetî û Seyrî Mesel ava kirin. Ji 
seyrî mesel jî çend kes veqetiyan û Teatra 
Dest-ar ava kirin. Dest-ar niha li salona 
xwe ya şanoyê ya bi navê Şermola Perfor- 
mans him lîstikên xwe pêşkêş dike, him jî 
cih dide gelek komên din. 

Di salên dawî de li gelek bajarên 
Kurdistanê komên şano yên cûr be cûr 
hatin avakirin. Şaredariyên ku ketin 
destê kurda, şanoyên bajêr ava kirin û 
ji bo vê hunerê qadek fireh hat vekirin. 

Li Stenbolê tenê niha dora 10 komên 
şanoyê bi lîstikên kurdî berheman pêşkêş 
dikin. Yek ji van jî koma Teatra Dest-ar 
e. Em bi damezrenêra Tiyatra Destar 
Berfin Zenderlioglu re li ser şano ya Kurdî 
axvîn. Zenderlioglu anî zimên ku dema 
lîstikên xwe dilîzin nivîsa jor bi kar tînin 
û ev yek derfetê nîşandina û peytandina 
hunera kurd dide. Zenderlioglu wiha 
got, “ Çend sal berê hebuna şano ya kurd 
dihat nîqaşkirin lê niha ev li paş ma ye. 
Niha her kes dizane ku şanoya Kurd he 
ye. Lîstikên kurd wek berendam tên dîtin, 
şanoyên kurd beştarî festîvalan dibe, 
beşdarê festîvalên derveyî welêt dibe ji ber 
vê yekê rewşa şanoya kurd diyar dike. 

Şano ya kurdî dî salên 90’in de dest 
pê dike 

Zenderlioglu da zanîn ku li Tirkiyê şa- 
noya Kurd di sala 91’an de destpê dike. 
Dema ku em li vê destpêkê binêrin çend 
lîstikvên heta niha hatine û kevneşopiya 
şanoya Kurd didomînin. Di salên 90’î de 
temelên tiyatro ya Kurd ji aliyê Teatra 
Jiyana Nû ve tê avêtin. Pişti 2000’an ji 
Teatra Jiyana Nû de çend komên cuda 
derketin. Di vê demê de Seyr-i Mesel û 
Avesta tên damezrandin du re ew jî ji 
Seyr-i Mesel veqetiyane û pişt re Şermola 
Perfomans ava kirine, di bana wê de jî 
Teatra Destar ava kirine. Zenderlioglu 
wiha dirêjî da axaftina xwe; Ez dikarim li 
ser navê koma xwe biaxivim. Me tiyatroya 
xwe di 2008’an de ava kir, du re em zêde 
bûn. Ji dîroka damezrandinê vir de em 
ji bo ku bi rêk û pêk lîstikên kurdî bilîzin 



a şanoya kurdî digere 


dixebitin. Metnên xwe em dinivîsînin 
lewre şanoya kurdî hewceyê metînên 
resen e. Ji ber vê yeke ji damezrandinê 
heta niha metnê xwe em dinivîsînin. Ev 
der berê cîhekê xerabe bu du re em wek 
xebatkarên Şermola Performans xebitîn 
û me şanogeh ava kirin. Em wek Dest-ar 


bibînin. Zenderlioglu di vê mijarê de jî ev 
gotin bi me re par ve kir, “Temaşevanên 
me dizanin ku kîjan roj dê kîjan lîstik bê 
lîstin. Listikên me diyar in. Lê ev lîstikên 
me di çapêmenîya kurd de cîh nabnin. 
Em dikarin bi ewayeki gelemperî li 
çapemenîyê binêrin li çapemanîya kurd, 



Li Tirkiye ji ber ku heya demek nêz kurdî qedexebû hunera bi 
kurdî jî di bin zext û astengiyan de bû. îro li bajarên Kurdistanê 
bi dehan komên şanoyê hatine avakirin, bi alikariya şare^riyan 
şanoyên bajêr hatine avakirin, lê paşeroja şanoya kurdî ne pir 
dirêj e û li bajarên mezin ên Tirkiye dest pê kiriye. 


Tiyatro di heftyê de du roj lîstiken bi kurdî 
dilîzin lê rojên din jî em cih didin komên 
ku lîstikên bi tirkî dilîzin. 

Di tiyatro ya kurdî de mixabin rexne 
negihîştî ye 

Zenderlioglu di warê rexne û şêwirîna ♦ 
şanoya kurdi de jî agahî dan û bi lêv kir 
ku ev aliyê hunerê di nava kurdan de hê 
pêk nehatiye û wiha domkir, “Di tiyatro 
ya kurdî de mixabin rexne negihîştî ye. 
Mixabin di tiyatroya kurd de rexne bi rêk 
û pêk nîn e. Hejmara rexnekaran jî ne bes 
e. An jî hunermendên kurd karên rexneyê 
dikin. Bi gelemperi kesên ku di warê wêje 
û hunerê de dinivîsînîn û xêz dikin karên 
rexneyê li ser pişta wan e. Dema ku ev 
kes tên li lîstikên me temaşa dikin rexne 
dinivîsînin. Lê bi gelemperî rexneyên ku 
ji bo lîstikên me tê nivîsandin tirkî ne. Di 
Şano ya Kurdî de qada rexneyê niha hêdî 
hêdî tê holê. 

Lîstikên me di çapêmenîya kurd de 
cîh nabnin. 

Ji ber ku çapemeniya kurdan zêdetir li 
ser mijarên din disekine, şanoyên kurdan 
derfet nabînin ku di nûçeyan de cih 


rojnemeyan û sîteyên înternetê. Du re 
em dikarin bêjin kû nuçe û hevpeyvîn ne 
bes in. Divê ku çapemeniya me, çapeme- 
kurd karên me bibîne li ser lîstikên 
! binivîsîne. Ji ber vê yekê em dikarin 
in ku em bi rêk û pêk xwe digîhijînin 
eşevanan. Temaşevanên me zêdetir 
kesên ku di nav çend û hunerê de ne lê em 
dixwazin xwe bigîhînin gel. Dive ev rewş 
li ser rexneyê be. Divê ku rojnameyên 
me, rojnamevanên me zêdetir li ser beşên 
çand û hunerê bisekinin, binivîsînin û rex- 
ne bikin. Armanca me ev e ku em metînê 
xwe bi resenî binivîsînin. Şanoya kurd 
heta 98’an bi gelemperî lîstikên bi vî rengi 
hatin nivîsandin û niha li Kurdistan’ê 
lîstik bi vî rengî tên nivîsandin wek minak 
li Amed’ê Şano ya Bajêr di du salên dawî 
de lîstikên bi muzikal nivîsand. Şano 
ya bajêr a Amed’ê wek mînak karên 
bivî rengî dike. Bi rastî em bi vî rengî 
naxevitin. Wek mînak ez li Kurdistan’ê 
mezin bum bi rastî ez ne di nav jiyanêk 
kurdewarîde bûm. Li Kurdistan’ê naven- 
den bajêr zêde ne kurdewarî ne lewre 
dema ku em bixwazin ku bi kodên çand 



a kurdî lîstikan binîvîsînin divê ku em 
vê rastîyê binin bîra xwe. Polîtîkayên 
asîmîlasyonê bi zanebûn û bi rêk û pêk 
hatine meşandin lewre gelek bajarîn 
Kurdistanê ji çand a kurd dûr in. Ev 
mikjar bandor li me ji dike lewre em li 
gorî temaşevanan lîstik dinîvîsînin. Em 
bi gelemperî bi buyerên derdora me, bi 
êşên xwe lîstikan dinivîsînin. Lîstikên 
me yên pêş bi gelemperî çavkaniya xwe 
ji çand a gel digirtin wek mînak lîstika 
me ya bi navê “Reşê Şevê” ye. Lîstiken 
me yen pêş li ser vê perspektîfê dihantin 
nivîsandin û ev lîstik li gorî kevneşopîya 
dengbêjiyê dihatin nivîsandin. Ez dikarim 
bêjim ku ji aliyek em di bin bandora çandî 
de ne û em li gorî vê dinivîsînin li ali din 
ji buyerên ku li derdora me dikewimin, 
êşen me ji bandor li ser nivîsê dikin. Wek 
mînak lîstikên bi navê” Disko 5’nolu”, 
“Reşê Şevê” bi vî rengî hatine nivîsandin. 
Em dixwazin ku derdên me yên niha bînin 
zimên, êşên xwe bînin zimên. Lê mixabin 
derdorên kurd, çapemenîya kurd tu karên 
me nabînin, em xwe di çapemenîya kurd 
de nikarin bibînin lê belê çapenî ya kurd 
carînan karên me dibînin ev nakokîyek 
çapemenîya kurd e.” 



Şono di mijarên civatî de rolên 
erênî dilîze 

Zenderlioglu di dawiya axaftina xwe 
di wiha got, “Dema ku siyaset têr nake 
carînan şano bilind dibe û di warê 
pirsgirêkên civatî de rolên erênî dilîze. 
Carînan siyaset bi zimanê xwe têr nake û 
di vê demê de huner bilind dibe. Her çiqas 
xwanê neke ji huner di warê pirsgirêkên 
civatî de xwedî yê roleke taybet e. Huner 
zimanê xwe diafirîne ev ziman zimanê 
aşitiyê ye, ev ziman zimanê pêşketinê 
ye. Zimanê hunerê civatê li pêş dixe. Ji 
ber vê yekê em dikarin bêjin ku huner 
deravek aştiyanî ye. Em dema ku lîstikên 
xwe dilîzin em nivîsa jor bikartînin ev yek 
derfetê nîşandina û peytandina hunera 
kurd dide me. Çend sal berê hebûna şano 
ya kurd dihat nikaşkirin lê niha ev li paş 
ma ye. Niha her kes dizane ku şanoya 
Kurd he ye. Lîstikên kurd wek berendam 
tên dîtin, şanoyên kurd beştarê festîvalan 
dibe, beşdarê festîvalên derveyî welat dibe 
ji ber vê yekê rewşa şanoya kurd dîyar e 
ku li pêş e. 

Diyaspora ya ser sînoran: 
Kurdên Qafqasya'yê 



WELAT BAZ 


Sirgûn û 
xerîbî di 
dîroka kur- 

dan de wek dû êşên cêwîk hertim bi wan 
re geriya ye. Di folklor û çanda kurdan de 
ev herdû êş tevî hesreta azadiyê wek mora 
dilê wan bi sedan sale cîhê xwe yê xemgîn 
parastine. 

Di nav kurdan de dema behsa sirgûn û 
xeribiyê tê kirin, kurdên Rûsya, Qafqasya 
û Asya Navîn tên bîra herkesî. Helbet yên 
Xorasan, Gîlan, Mazenderan, Anadol û 
Ewropayê. 

Hebûn û cîhwariya kurdan li Qafqasya 
xwedî dîrokekî gelek kevnare ye. Hîn 
di dema imparatoriya Med de gelek 
eşîrên kurd bi taybetî li Azarbaycan û 
Ermenistanê bicîh bûbûn û hebûna kur- 
dan ya girseyî ya liser xaka Azarbaycana 
îro heta salên îooo’î domiyaye. Bi taybetî 
Naxçîwan beşek ji Kurdistanê hatiye 
naskirin. 

Piştî dagira êlên tirk yên heremê her- 
çend kurdan berê xwe dan başûr jî 
hin eşîrên kurd li heremê hebûna xwe 
domandin. Bapîrên Salahadîn Eyûbî ku 
bi navê Şedadî tên naskirin di van salan 
de li Azarbaycana îroîn bi navê Şedadan 
dewletekî jî damezirandibûn. 

Têkiliya kurdan û rûsan di serê sedsala 
19’an de destpêkir. Di destpêka salên 
1800’an de ku imparatoriya rûs berbi 
Qafqasan ve belav bû, têkilî bi kurdan re 
danîn. Piştî dagira rûsan ya Ermenistan, 
Gurcistan û Azarbaycanê kurdên heremê 
jî tevlî nav sînorên vê dewletê bûn û xetên 
siyasî ketin navbera wan û Kurdistanê. 

Di sala 1778’an de li Petersborgê 
ferhengekî bi kurdî-rûsî tê çapkirin. 

Dîsa gelek dîplomat û zabitên rûs li ser 
Kurdistanê pirtûk û lêkolînan belavdi- 
kin. Bi vî awayî kurdolojî yekem car bi 
awayekî berfireh li Rûsya wek şaxekî 
zanistî destpêkiribû. Di şerê sala 1829’an 
de rûsan li Serhedê li dijî osmaniyan 


Ji 50 hezarî zîdetir kurd li Ermenistanê dijîn 


alayekî leşkerê kurd derxistibûn. Li aliyê 
din dema artêşa rûs ji Qafqasan berbi 
Serhedê ve hat, hin eşîrên kurd li dij wan 
sekinîn û di nav aliyan de pevçûnên xedar 
derketin. 

Di sala 1854’an de di navbera osmanî û 
rûsan de Şerê Qirimê destpêkiribû. Di 
heman salî de li Kurdistanê jî Serhildana 
Yezdanşêr teqiya bû. Herçend rûsan di ™ 
serhildanê de alîkariya kurdan nekirbin 
jî, di wê demê de di nav rûs û kurdan de 
têkiliyên balkêş hatibûn danîn. Rûs êdî 


xistibû û li gelek bajarên bakûr û rojhilatê 
Kurdistanê qonsolosan vekiribûn. 

Berî Şerê Cîhanê yê Yekem li Urmiyê 
çapxaneyekî û di sala 1913’an de li bajarê 
Xoyê dibistanekî vekiribûn. Ev dibistana 
ku lê bi zimanê kurdî perwerde dihat 
kirin bi xîretên Simko Axa û Evdilrezak 
Bedirxan hatibû vekirin. 

Di şerê cîhanê de kurd û rûs 

Pevçûnên pêşîn yê Şerê Cîhanê yê 
Yekem li Rojhilata Navîn li Kurdistanê 


P iştî serkefvina Şoreşa Bolşevîk, mafên netewî û 
entîkî yên gelên Sowyetê hat dayîn. Serokê Sowyetê 
Lenîn ji bo mafên kêmnetew û gelên kêmhijmar jî hin 
tedbîr stendibû. Kurdên Sovyetê jî di dema şorêşê de li 
her ö ma xwe piştgiriya Bolşevîkan kiribû û vê yekê bala 
şoreşgeran kişandibû û bûbû sedem ku serokên şoreşa 
cotmehê mafê kurdan jî bibîr bînin. 


ketibûn Kurdistanê jî. 

Di dema Çar Nikolayê 2. Rûsya di şerên 
heremê de duxwest kurdan wek hêzekî 
îhtîyadî bikarbîne. Çar di sala i889de 
Evdilrezak Bedirxan, Seyît Taha û hin 
sereşîrên wê demê dawetî Rûsya yê 
kiribû. imparatoriya rûs di sala 1907’an 
de li Bakûrê iranê sahayekî nifûzê bi dest 


destpêkirin. Dengê tivingan yekem car 
li Kurdistanê bilindbûn. Bi destpêka şer 
di sala 1914’an de artêşa rûs berê xwe da 
Kurdistana di bin destê osmaniyan de. 
Milartêşek bi ser Serhedê ve herikî ya 
din jî ji ser iranê ve berê xwe da Başûrê 
Kurdistanê. Leşkerên rûs ku ji ser Qaf- 
qasya berê xwe dan Kurdistanê, Wan, 



Erzirom û Urmiyê dagir kirin. Heta sala 
1916’an Mûş, Bedlîs, Kirmanşa û Hame- 
dan jî hat dagirkirin. Bakûr û Rojhilatê 
Kurdistanê bi pirranî ketibû destê rûsan. 
Di vê navberê de li Kurdistanê qetlîama 
ermenî û kurdên êzdî destpêkiribû. 
kurdên êzdî û Ermeniyên nêzî sînorên 
Rûsya, xwe davêtin bextê rûsan. Bi he- 
zaran kurd bi vî awayî derbasî Qafqasya 
bûn. 

Di dagira artêşa rûs de, kurdan bi 
awayekî tund li dijî rûsan berxwedan. Ji 
bo vê yekê rûsan jî li kurdan gelek zilm 
kir û bi qetlîaman bersîv dan berxwedana 
wan. Li Rewandûzê 5 hezar kurdên sivîl 
hatin kuştin û bajar hat wêrankirin. Ji ber 
zilma Rûsan, peyva ”Mosqof’ ji wê rojê 
virve wek sixêfekî nexweş tê bikaranîn. 

Li alî Serhedê û li Rojhilatê Kurdistanê 
hin eşîrên kurd guh nedabûn fetwayên 
osmaniyan û li dijî rûsan neketibûn 
şer. Hin ji van eşîran bi rûsan re têkili jî 
danîbûn. Di van rojan de Kamil Bedirxan 
Beg li Tiflisê bi serleşkerên rûs re ji bo 
Kurdistanek otonom hevdîtinan dikir. Li 
aliyên din bi xîretên Evdilrezaq Bedir- 
xan û bi alîkariya rûsan di sala 1913’an 
de li Bedlîsê bi serokatiya Mele Selîm 
serhildanekî jî derketibû. Dîsa li Hekkarî, 
Şêx Evdilqadirê Şemzinî bi rûsan re îtîfaq 
kiribû û fetwa li heremê belavkiribû û 
digot pêwîste kurd li dijî rûsan şerne- 
kin. Li gor Kurdologê rûs Lazarev, Şêx 
Evdilqadir jî bi rûsan re ketibû bazara 
otonomiyê. 

Simko Aga Sikak jî bi dîplomatên rûs 
re têkilî danîbû, lê ev têkilî pir bi pêş 
neketibû. Piştî li Rûsya Bolşevîkan dest 
danîn ser îktîdarê di sala 1918’an de 
leşkerên rûs jî hemû Kurdistan û iranê 
vekişiyan. Bi vî awayî serpêhatiya rûsan 
ya li xaka Kurdistanê bidawî bû. Tevî 
leşkerên rûs, gelek eşîrên kurd yên di 
bin tehdîda osmaniyan de bûn jî derbasî 
xaka Rûsya bûn. Di nav wan de ji Serhedê 

heta herema Amedê eşîrên êzdî jî hebûn. 
Bi vî awayî di serê sedsala 20’an de 
hijmara şêniya kurdên Rûsya gihîştibû 
nêzî nîv milyonî. kurd hingê li komarên 
Ermenîstan, Azarbaycan û Gurcistanê 
niştecih bûbûn. 

Siyaseta Sowyetê hember kurdan 

Li aliyê din Kurdistan piştî Şerê Cîhanê 
bûbû çar perçe û li Rûsya jî dema Sowyetê 
destpêkiribû. Edî li her perçê Kurdistanê 
rejimekî cuda û li her perçeyekî dewletekî 
dagirker hebû. Piştî ku li Anadolê 
hukûmeta Kemalist hat damezirandin, bi 
Bolşevîkan re di 16 Adara 1921’an de pey- 
mana dostaniyê îmzekirin. Di 13‘ê Cot- 
meha 1922’an de jî li Qersê Ermenîstan bi 
awayekî fermî di nav Sowyet û Tirkiyê de 
hat dabeşkirin. 

Rejima Bolşevîk peymanek wiha bi 
rejima Tehranê re jî îmzekiribû. Sowyetê, 
duxwest ku, sînorên Tirkiye û iranê 
ewle bike. Ew bi pirsgirêka Kurdistanê 
re eleqedar nebin, wê rejimên Enqere û 
Tahranê jî, li dijî Moskowayê bi îngîlîzan 
re neketina hevkariyê. Li gor baweriya 
hakimên Moskowayê, Brîtanya li dij 
Sowyetê wek heremeke tampon duxwest 
dewletekî kurd damezrîne. Li aliyê din 
Partiya Komunîstên Tirkiyê (TKP) û 
Komînternê jî bi sifetên „paşverû“ behsa 
tevgera netewî ya Kurdistanî dikirin. 
Rejima Moskowayê di Serhildana Şêx 
Sêîd ya sala 1925’an de bi awayekî 
manewî û di Serhildana Araradê ya 
sala i93ode de wek awayekî fermî 
alîkariya dewleta tirk kir. Sînorê xwe ji 
serhilderên kurd re girtin û leşkerên rûs 
jî tevlî tirkan li dijî kurdan şer dikirin. 

Li alîyê din Stalîn di dema vê serhildanê 
de otonomiya kurdên Sowyetê jî ji wan 
stendibû. Rengê têkiliyên Sowyetê yên bi 
Kemalîstan û bi Şahên iranê re qedera 
kurdên Sowyetê jî diyar dikir. 

Bi fermana Lenîn damezirandina 
Kurdistana Sor 

Bi vî awayî bi fermana Lenîn di sala 
1923’an de di nav sînorê Azarbaycanê 
demê dê di navbera Qerebax û 
Ermenistanê de li navça Laçînê bi navê 
Kurdistana Sor heremeke otonom hat 
damezrandin. 

Herema otonom ya Kurdistana Sor ji 
navçeyên Qereqişlax, Qotirlî, Kelbecer, 
Kûbatlî, Kurtgacî, Mûradxanlî pêk dihat. 
Peytexta heremê jî bajarê Laçînê bû. 
Hingê li heremê şêniya kurdan li gor 
hijmarên fermî 48 hezar bû. 

Serokê Kurdistana Sor ya otonom Hacî 
Kutsîyev bû. Bi damezrandina vê here- 
ma otonom di nav kurdan de hevîyên 
nû şaxdabû. Bi vî awayî kurdên ku li 
komarên cîran yên Ermenistan, Azarbay- 
can û Gurcistanê jî ketibûn tevgerê. 

Bi navê Rojnameyî Kurdistana Sowyetê 
organekî fermî û radyoyekî dest bi 
weşanê kiribû. Heta lîseyê zarokên kurd 
bi zimanê xwe duxwendin. Li bajarê Şûşê 
enstîtûyekî zimanê kurdî û sendîqayekî 
nivîskaran hatibû hatibû damezradin. 

Di sala 1923’an de Serokê Yekiya Sovyetê 
Vlîdamîr ilyîç Ulyanov Lenîn, ji serokê 
Azarbaycana Sovyetê re telgirafekî 
şandibû. Di vê telgirafê de Lenîn fer- 
man dida serokê Azarbaycanê Nerîman 


Nerîmanov û digot; ”Ji bo xizanên 
Kurdistanê 40 milyon Rûble alîkarî 
bikin.” Ev telgiraf yekta belge ye ku Lenîn 
behsa Kurdistanê kiriye. Demek kin piştî 
şandina vê telgirafê Lenîn ji ber sedemê 
nexweşiyê di sala 1924’an de jiyana xwe 
wendadike û Stalîn ku ji dêlve wî ve 
derbasî ser textê Moskowayê dibe, ev 
budçeya Kurdistana Sor ji Ermenistanê re 
verê dike. 

Dema Stalîn û rakirina otonomiya 
kurdan 

Desthilatdariya Sovyetê êdî ketibû destê 
Stalîn. Tekiliyên Stalîn bi Tûranîstên 
azerî te baş bû. 

Bi taybetî serokê Azarbaycanê Neriman 
Nerimanov ku dijberiya kurdan dikir, di 
siyaseta Qafkasan de wek şûrê Stalîn bû. 
Ev otonomiya kurdan di sala 1929’an de 
ji alî Stalîn ve ji holê hat rakirin. Mafên 
etnîkî yên wek perwerda zimanê zikmakî 
û weşana radyoyê jî hatibû rawestan. 
Hingê li sînorê Sovyetê li herema Araradê 
di bin serokatiya ihsan Nûrî Paşa û 
Hisko Broyê Telî de li Bakûrê Kurdistanê 


li dijî rejima Kemalîst serhildanekî 
mezin didomiya. Li aliyê din têkiliyên 
Sovyetê û Tirkiyê di heman salan de 
gelekbaş bû. Stalîn, tevgera Kemalîst 
wek ”dijemperyalîst” dinirxand. Herwiha 
komunîstên azerî yên Tûranîst jî li dij 
tevgera kurd bi Kemalîstan re hevkarî di- 
kir. Ji ber vê yekê di dema serhildanê de 
leşkeren Sovyetê yên ser sînorên Tirkiyê 
tevî artêşa tirk li dijî serhilderên kurd 
operasyonên hevbeş dikirin. 

Di encama van têkiliyan de Rejima Stalîn, 
bi destê Tûranîstên azerî mafê kurdên 
heremê ji destên wan girtîn û dawî li 
otonomiya Kurdistana Sor anîn. 

Qetlîama Eşîra Eliyan 

Erişên Azeriyan piştî ruxandina Kur- 
distana Sor jî domiya û li heremê di bin 
navê ”taqîbata eşkiyayan” gelek kurdên 
sivîl ji alî leşkerên azerî vê tên kuştîn. Ev 
qetlîam di dîrokê de wek qetlîama Eşîra 
Eliyan tê naskirin. 

Dema ku Tûranîstên azerî dawî li otono- 
miya Kurdistana Sor anîn, li Ermenistanê 
di pirsgirêka mafên netewî yên kurdan 
de hin pêşketin rûdan. Di heman salî di 
25^ Adarê de li Ermenistanê bi navê Rêya 
Taze rojnameyekî dest bi weşanê kir. Ev 


rojname ji hingê vê bê navber weşana 
xwe didomîne. Di sala 1934’an de kongra 
yekem ya Kurdolojiyê li Erîwanê civiya. 
Pirtûkxana kurdî ya li Azarbaycanê barki- 
rin birin Erîwanê. Bi vî awayî Ermenistan 
bû nawenda Kurdolojiya nûjen. 

Sirgûna yekem 

Di sala 1937’an de Stalîn careke din li dij 
kurdên Sovyetê ket tevgerê û vêca dest 
bi zilmeke nedîti kir. kurdên ser sînorên 
Tirkiyê yên Naxcîvan û Azarbaycanê 
sirgûnê Asya ya Navîn kir. Bi deh 
hezan kurd li deşt û bajarên xerîb yên 
Kazaxistan, Kirgizîstan, Ozbekîstan û 
Turkmenîstanê belavkiribûn. 

Alîkarê Stalîn vê carê Tûranîstekî din 
serokê Azerbaycanê yê nû Mîr Cafer Ba- 
girov bû. Pîlana sirgûnê ji alî wezîrê karê 
hindirîn Lavrenty Berya ve hatibû kirin. 
Di dema sirgûnê de gelek kurd jî ji alî 
leşkerên Sovyetê û Azeriyan ve hatibûn 
kuştin. Di van kiryaran de jî dîsa Mîr Ca- 
fer Bagirovê Tûranîst rola sereke dilîst. Di 
dema sirgûna sala 1937’an de de vê carê li 
Bakûrê Kurdistanê di bin serokatiya Seyit 


Riza de Berxwedana Dêrsimê rûdabû. 
Stalîn dîsa tevî Tûranîstan alîkariya 
Kemalîstan dikirin û wan jî li alî xwe li 
kurdan dixistin. Di sala 1939’an de li gor 
îstatîstîkên fermî yên Sovyetê li Naxçivan 
û Azarbaycanê 3 hezar kurd tenê mabûn. 
Azeriyan wek komara tirk li aliyekî li dij 
kurdan asîmilasyonê jî pêk dianîn. 

Sirgûna dûyem berbi nav Asyayê 

Sirgûna dûyem jî di sala 1944’an de hat. 
Vê carê kurdên Ermenistan û Gurcistanê 
hatin sirgûnkirin. Hinceta Stalîn ya vê 
carê jî şerê cîhanê yê dûyem bû. Wî dux- 
west hemû kêmnetewên Musluman yên 
ser sînorê Tirkiyê ji holê rake. Qaşo xeter 
hebû ku Muslumanên ser sînorên Sovyetê 
bi almanan re têkilî deynin. 

Di dema vê sirgûnê de jî Rojhilatê 
Kurdistanê ji alî Sovyetê ve hatibû da- 
girkirin û kurdên îranê di bin serokatiya 
Qazî Mihemed de ji bo bigîjin mafên xwe 
yên netewî rêxistina Komeîayê Jîyanewe 
damezirandibûn û ji bo dewleteke ser- 
buxwe dixebitîn. 

Helbet astenga wan dîsa serokê Azar- 
baycana Sovyetê Mîr Cafer Bakirov bû. 
Bakirov duxwest Rojhilatê Kurdistanê bi 
Azarbaycana îranê û wêderê jî bi Azar- 


baycana Sovyetê ve girêbide. 

Kurdên ku ji alî Rejima Stalîn ve sirgûnê 
Asya Navîn hatibûn kirin, bi deha sal di 
bin şertên esaretê de jiyan. Her malbatek 
li gundekî hatibû belavkirin. Mafên wan 
yên hemwelatiyê ji destên wan hatibû 
stendin. Zarokên wan nikaribûn herin 
dibistanan û ew jî nikaribûn derkevin 
dervayê gund û heremên sirgûnê. Bi 
dehan sal gelek malbatên perçebûyî ji 
hevûdû bêxeber man. Di vê navberê de 
di sala 1947’an de piştî rûxana Komara 
Kurdistanê, di bin serokatiya Mele Mis- 
tefa Barzanî de 500 şerwanên kurd xwe 
sipartibûn Sowyetê. Rejima Moskowayê 
kurdên penaber jî wek yên din li sirgûnê 
Asya ya Navîn kiribû û 11 sal wan di 
rewşa esaretê de hiştibû. Stalîn ji bo 
berjewendî û têkiliyên xwe kurdan kiribû 
qurban. Teraziya edaleta cîhanê di destê 
zaliman de bû. 

Piştî Stalîn rewşa kurdan 

Ev zilma Sovyetê heta piştî piştî mirina 
Stalîn ya 1953’an domkir. Zextên ser 
kurdan piştî sala 1960’an sivikbûn. Piştî 
mirina Stalîn, Bakirovê Tûranîst ji ber 
kiryarên xwe yên qirêj ji alî rejima nûh 
ve tevî gelek hevalên xwe hat tasfiyekirin. 
Bi vî awayî kurdên sirgûnkirî carekî din 
rûyê rojê dîtîn û qismek ji wan yên ku ji 
Ermenistanê hatin sirgûnkirin, vegeriyan 
cîhwarên xwe yên kevn. azerî û Gurci- 
yan vegera kurdan qebûlnekir. Gelek ji 
kurdên sirgûnkirî li deverên ku hatibûn 
sirgûnkirin man. 

Di kongreya 20em ya Partiya Komunîst 
a Sovyetê ya sala 1956’an de serokê nû 
Kruşev kiryarên Stalîn mahkûm kiribû û 
hevalbendên wî tasfiye kiribû. Bi vî awayî 
ji bo gelên sirgûnkirî û bêparên mafên 
etnîkî hêviyeke nûh rûdabû. 

Kurdên sirgûnkirî, di sala 1961’an de 
heyetekî sazkirin û ji bo bidestxistina 
mafên xwe berê dan Moskowayê. Komek 
ku ji 9 kesan pêk dihat di bin serokatiya 
Mihemed Babayev de tevî Temûrê Elî, 
Huseyinê Nebo, Mihemed Emîn Ezîz, Hu- 
seyine Sadikov û Çerkezê Beko li Moskov 
bi sekreterên Krûşev, Vader û Şumonsky 
re rûdinin. Heyeta kurd, ji rayedarên 
Sovyetê re behsa zilma ku hatiye serê wan 
dikin û doza mafê gelê kurd dikin. 

Kurd ji Sovyetê cîhekî ku bi giştî û li 
kêleka hev bijîn duxwazin û mînaka 
Kurdistana Sor tînin bîra wan. Li gor 
rayedarên Kremlînê, bicîhkirina kurdan 
ya herema Laçînê wê bi Azarbaycan û 
Ermenistanê re pirsgirêkan derxista 
û ji ber vê yekê wan behsa nawendên 
otonomiya çandî dikir. Ew amade bûn ku 
li Kirgizîstan, Azarbaycan, Kazaxistan û 
Turkmenîstanê 6 nawendên otonomiya 
çandî bidana kurdan. Lê kurd jî vê yekê 
qebûl nakin û ji vê hevdîtinê tiştek der- 
nakeve. Bi vî awayî serpêhatiya kurdên 
Sowyetê heta rûxana vê dewletê bi vî 
awayî dimeşe. Piştî siyaseta prestroyka 
û glasnost ya Gorbaçev rewşa kurdên 
Sowyetê ji dikeve pêvajoyeke din. 

Stranbêjê dildarê helbestvanan: Kemendî 



MÊHRDAD FEREHMEND 

Ebas Kemendî beriya hertiştekî, şano 
nivîs û bername çêkerê Televîziyon û 
radyoyê bû. Di 35 salên xebata di radio 
ûTVyê de ji şanoyên radyoyî bigre heya 
mîzah û rêze filmên TV yê nivîsîn û 
çêkirin, li rex wan jî di ware kulturî de 
dest bi lêkolînên berfireh jî kir, û nîgar jî 
xêz kirin, helbest nivîsîn û çîrok nivîsa- 
nin û zêdetir dixwest ku nave wî weke 
helbestvan û nivîskar li ser ziman bimîne. 
Lê hemûyan Kemendî weke stranbêj nas 
kirin, tevî ku zêdetirî bîsat salan bû ku 
stran nedigotin û xebata di TV yê de ji 
stranbêjîyê zêdetir bû. 

Wî di tu xebatên hunerî de perwerde 
nedîtibû. Hemû jiyana xwe li cîhîn ji 
dayik bûna xwe borand û xwendina bilind 


Roja Pêncşemiyê 
hunermendê Kurdistanê 
Ebas Kemendî bi muzîka 
”Çemrî” ango ”Şînê” bi 
malavayiya hezaran kesî ya 
xelkê Sîn'eyê hate veşartin. 
Ew zêdetirî 40 salan di ware 
hunera Kurdistanê de kesekî 
çalak û berdewam bû û di 
temenê 62 saliyê de ji ber 
sekna dil jiyana xwe ji dest 
da. 


nexwendibû, çûna nav cîhana muzîk 
û stranbêjiyê jî bi helkeft çêbûye û bê 
pêşekî bûye, li gor gotina wî bi xwe heya 
beriya ku biçe radyoya Sineyê tu amûreke 
muzîkê ji nêz ve nedîtibû. 

Birayên Kamkar bi Ebas Kemendî re bû 
ku navê xwe di muzîka Kurdî de tomar 


Hunermend û nivîskarê kurd, Ebas Kemendî 
di 62 saliyê de li bajarê ku lê ji dayik bibû wefat 
kir. Kemendî şeva çarşemiyê ji ber nexweşiya 
gulçîskan di nexweşxaneya Tyhîd a wî bajêrî de 
hate razandin û berbanga roja pêncşemiyê hat 
ragehandin ku ji ber krîza dil jiyana xwe ji dest 
daye. Û êvareya heman rojê li bajarê Sîne’yê hate 
veşartin. 

3ke helbe 


kirin û veqetîna wan ji Kemendî bû 
sedem ku zêdetirî bîst salan ji muzîkê 
dûr bikeve. Kemendî digot di salên 
piştî şoreşa îslamî ya îranê ku muzîk di 
quncika malan de mabû, ew bû ku rê û 
resma berdewamiya jiyana hunerî nîşanî 
birayên Kamkar da. Wî digot piştî ku 
Kamkaran jî wî veqetiyan tu berhemeke 
hêja neafirandin. Wî digot birayên kam- 
kar nave xwe xistine ser berhemên wî û 
ew kirine pilekana serkeftina xwe û ji 


cara pêşîn di qalibê dîwaneke helbestê de 
weşand û pirtûkek jî derbarê Hewramanî 
ji wî bicîh ma. 

Ebas Kemendî ji dayik bûyê meheleya 
Curabad a Sineyê bû. Bav û apê wî jî deng 
xweş bûn û stran digotin. Bavê wî şimşal 
jî lêdixist. Karê malbata wan qesabî bû 
Ebas Kemendî hîn sê mehî bû ku apê wî, 
birayê xwe wate bavê Ebas kuşt. 

Xebata xwe ya hunerî bi awayekî profesi- 
yonal ji hejde saliyê destpêkir û dastana 



borîn. 

Ebas Kemendî derbarê xwe de digot: ger 
îro bimrim, herî kêm sê stranên xweş û 
hêja bi xwe re dibeme binê axê. Kes nika- 
re wan bistire û ez bikarim ji wî/êre bêjim 
were wan stranan tu bistire. Nabêjim 
Ebas Kemendiyeke din ji dayik bibe, min 
jî heya niha kesek bi qirik û dengekî wisa 
nedîtiye û ez jî bê îmkanim û nikarim 
wan tomar bikim û bideme bazarê. (gotû 
bêja mehnameya Kurdî ya Raman bi Ebas 
Kemendî re, Havîna 2012). 

Bi eslê xwe ji eşîretên soranî axiv ên Qal 
Qalî bû ku li derdora Sine û Seqizê ne, lê 
dilketiyê Hewraman û ziman û kultura 
Hewramî bû, di piraniya stranên xwe de 
cîh dida helbestên hewramî, berhemên 
helbestvanên hewramî berhev kirin û bo 


menzûma bi nave Şew bû û Heme Şiwan 
nivîsîbû di azmûna nivîskaran a ji bo 
karkirina di radyoya Sineyê de bû yekem. 
Ew çîrok du caran ji radyoya Sîne’yê de 
hate weşandin û gelek hate pêşwazî kirin 
û Kemendî piştre cardin ji ber çavan der- 
bas, serrast kir û ji nû ve weşand. 

Du sal piştî dest bi kar bûna di radyoyê 
de, televîzyoan Sîne’yê jî dest bi kar kir û 
Ebas Kemendî karê nivîskariyê ji bo lîstik 
û film û bernameyên televîzyonê destpê 
kir. Gelek çalak bû û ji karên wî, dobleya 
rêze filma Lorel û Hardî bi zimanê Kurdî 
bû û ew bi xwe li cîhîn çar karakterên rêze 
filmê de diaxivî. 

Di salên destpêka karkirina di radyoya 
Sîne'yê de, bi helkeft Hesen Kamkar, 
ango bavê Kamkaran nas dike û yekemîn 


Necmedîn Xulamî: 

Wî rolekî girîng di 
parastina muzîka folklorê 
Kurdistanê hebû 

Stranbêjê Kurd, Necmedîn 
Xulamî ku li welatê Swêdê 
dijî, ji ciwantiyê Ebas 
kemendî nas dikir û bi 
hevre kar kiribûn. Xulamî 
dibêje, kemendî hertim li jêr 
çavdêriya hêzên ewlekariyê 
yên komara îslamî ya îranê 
de bû û ew tu carî hazir nebû 
bajarê xwe terik bike. ”Ebas 
rolekî girîng di parastin û 
nasandina muzîka folklore û 
bi taybet muzîka hewramî li 
Kurdistanê hebû. Bi cesaret 
mirov dikare bêje ku Ebas bû 
ku grûba Kamkaran bo jenîna 
muzîka Kurdî teşwîq dikir. 
Muzîka Folk a Hewraman a 
Ebas kemendî ku Kamkaran 
jenîne gelek serkeftî bû.” 

Tevî pirsgirêkên siyasî, 
tendirustî û hejariyê, Ebas 
Kemendî li Kurdistanê ma. 

Bi cesaret dikarîn bêjîn 
ew yek ji serkeftî tiring û 
çalaktirîn hunermendên Kurd 
bû. Ew di warê edebiyata 
zarokan de, film, senaryo, 
helbest û stranbêjiyê de yek 
bi bandortirîn kesayetiyên 
Kurdistanê bû. Stranên ”Sebrî 
ya Gulfiroş” û "Gelawêj” a 
wî navdartirîn stranên wî ne. 

Ew zêdetirî 62 salan nejiya, 
tevî ku jiyaneke kurt hebû, lê 
gelek berhemên hunerî li pey 
xwe hêştin. 

tecrûbeya xwe di cîhana muzîkê de bi 
xwendina helbestekî ku ji aliyê hesen 
Kamkar ve ji bo cejna 2500 saleya 
şahenşahî çêkiribû xwend. Piştre hevka- 
riya Kemendî û kamkar heya destpêka 
şoreşa gelên îranê bi wî awayî berde- 
wam bû û yek du sal şûnde Kemendî bi 
awayekî profeşional û heya şoreşê nêzî 
430 stran bi dengê Ebas Kemendî ji radio 
û televîzyonê hatine weşandin. Piraniya 
stranên ku distirî wî bi xwe ji awazên 
Kurdî hildibijart û li cîhîn wan sirûda 
helbestvanên Kurd bi cîh dikir. 


Celal Melekşah: Wî tu 
carî hunera xwe nefirote 
hakiman 

Ebas Kemendî jî weke gelek 
hunermendan jiyaneke pir 
êş û jan hebû. Helbestvanê 
Sineyî, Celal Melekşah ku ji 
zarokatiyê bi hev re mezin 
bûne di peywendiyeke 
telefonî de got: ” di soza 
dengê Kemendî de êş û 
jana sedan sale ya xelkê tê 
hiskirin.” Ew bi êtîmî mezin 
bû û bi hewleke mezin 
geheşte asta bilinda huner 
û muzîka Kurdistanê. Wî tu 
caran hunera xwe nefirote 
hakiman û hejarî bi jiyana 
xweş re neguherî.” 

Beriya şoreşa gelên îranê, 

Ebas Kemendî ji bo îdareya 
kultur û hunera Sineyê kar 
dikir. Ew diçû gundên herêmê 
û awazên folklore tomar û 
arşîv dikirin. 


Ew yek di rewşekê de bû ku li gor gotina 
Kemendî, malbata wan ji ber hisên olî û 
sunetî, karê muzîk û stranbêjiyê bi serşorî 
dizanîn û atmosfera bajarê Sineyê jî wisa 
bû ku piraniya stranbêjên radyoyê bi 
navên nihênî stran digotin. 

Sebrî ya Gulfiroş 

Ebas Kemendî: ” Ji bextê min keçikekê 
wêneyê min danîbû ser deftera xwe. Bi- 
rayê wê keçikê birayên xwe yên din kom 
kirin ku li min bixin...Wisa li min xistin 
û belayek bi sere min anîn ku teyrên 
esmanan bi halê min digiriyan. Poz û 
diranên min şikandin û piştî wê mi got 
êdî karekê nakim.” 

Li derveyî radio û televîzyonê, tenê 
straneke wî kete bazarê, nave stranê 
”Sebrî ya Gulfiroş” bû û weke qewanê 
kete bazarê. Kemendî di got û bêja bi 
mehnameya Kurdî ya Ramanê derbarê 
wê qewanê dibêje: Wêneyê min li ser qe- 
wanê bû. Hemû keçê xwendekarên Sineyê 
wêneyê Daryûş û stranbêjên din yên fars 
bi pirtûkên xwe ve zeliqandibûn. Ji bextê 
min keçikekê wêneyê min bi derfeta xwe 
ve zeliqandibû. Birayê wê keçikê birayên 
xwe yên din kom kirin ku li min bixin... 
Wisa li min xistin û belayek bi serê min 
anîn ku teyrên esmanan bi halê min 
digiriyan. Poz û diranên min şikandin û 
piştî wê mi got êdî karekî nakim.” 

Piştî şoreşa gelên îranê, Ebas Kemendî 
xebatên xwe yên di warê muzîkê de bi % 
zarokên Hesen kamkar berdewam kir 
ku piştre bûne mezintirîn grûba muzîka 
Kurdî li îranê. Yekemîn berhema wê 
hevkariyê albûma Hewraman bû ku di 
sala 1981^ de ji aliyê şîrketa Sirûş a girê- 
dayî (saziya deng û rengê) hate weşandin. 
Li gor gotina Kemendî, stranên albûma 
Hewramanê bi birayên Kamkar re hatibû 
gotin û qeyd kirin. Kemendî û Kam- 
karan piştre albûmên Pirşeng û Gelawêjê 
derxistin ku heya niha jî di nava gel de pir 
têne hezkirin. 


Cudatiya ji kamkaran, bû sedema cuda 
bûna wî ji muzîkê û piştî wê zêdetir li ser 
karê xwe yê serekî wate nivîskariya ji bo 
radyo û televîzyonê kûrtir bû û heya sala 
2005^ ku xanenişîn bû hejmareke zêde ya 
rêzefilm û şanonameyên radyoyî nivîsîn 
û çêkirin ku gelek ji wan ji kanalên giştî 
yên îranê jî hatine weşandin. Li rex wan 
jî, çîrokên herêmî û berhemên şaêran û 
serboriya navdarên Kurd berhev dikir û 
çapkirin. 

Tevî ku di bîs salên borî de xebata huneri- 
ya gelek hunermendên rojhilatê Kurd- 
istanê çûye başûrê Kurdistanê, hurmeta 
Kemendî jî hata girtin û hate xelat kirin, 
pirtûkên wî çap kirin û pêşangeheke 
taybet ji bo nîgarên wî lidar xistin, lê 
Kemendî ji xebata li başûrê Kurdistanê 
razî nebû û bi dilman behsa başûrê Kurd- 
istanê dikir: carekî çûme Silêmaniyê û 
piştî wê min soz da xwe ku cardin neçime 
başûrê Kurdistanê, ji ber ku gelek bi 
bêrêzî nêzî min bûn...Min li Silêmaniyê ji 
xeynî helsûkefta xirab tişteke din nedît. 
Min sefernameya Silêmaniyê nivîsiye û 
ger wexta wê bê dê çap bikim û çîroka 
deh rojên mayîna xwe ya li Silêmaniyê 
vedigêrim ka çi bi serê min hat (Gotûbêja 
mehnameya Kurdî ya Raman bi Ebas 
Keemendî re, havîna 20i2ê). 

Kemendî di salên dawiya jiyana xwe de 
cardin dest bi xebata di ware muzîkê 
de kir û albûma Kîjî Kurd bi aranjetiya 
Celîl Endelîbî derxist ku piraniya stranên 
albûmê yên wî bi xwe bûn û strana eslî ya 
albûmê, weke awazeke bilind û bê muzîk 
hatibû amade kirin. 

Ebas Kemendî filmname jî dinivîsîn û 
hêviya ew bû ku rojekî nave wî bikeve ser 
perdeya sînemayê jî, lê tu carî hêviya bi 
cîh nehat. Du çîrokên dirêj bi nave M Jehra 
Efi” û "kolanên Sineyê” nivîsîne ku tucarî 
çap nebûne. 

Ji Kemendî kurek û du keç mane. 

Vergera ji farsî: Dêrsim Oremar 


Şehîn Talibanî: Ebas ji 
mi re got min tu kiriye 
stranbêj û te jî ez 

Di sala 1971ê de bi awaza ” 
Sebrî ya Gulfiroş” nave wi 
kete ser zaran. Ew awaz bi 
Şehînê re bi awatyê duqulî 
strîn. Talebanî ku li Londonê 
dijî di peywendiyeke telefonî 
de bîranînên xwe bi Ebas 
Kemendî re vedigêre. Wê got 
ku Kemendî malbata wê razî 
kirin ku di radyoya Sineyê de 
stranan bêje: “Rojekî min li 
çiyayê Abîder a Sineyê tevî 
hevalên xwe stran digotin. 
Ebas dengê min bihîst û ez 
vexwendim radyoyê. Wê demê 
stran gotin ji bo jinan eyb 
bû û malbata min razî nebûn 
ku ez stranan bêjim. Lê piştî 
çar mehan bi îsrara Ebas ew 
razî bûn û biryar hat girtin ku 
ez bi nave nihêni yê Wîdayê 
hevkariya wî bikim. Me staran 
a” Sebrî ya Gulfiroş” bi hevre 
ji bo radyouyê xwend, ku 
gelek serkeftî bû û çendîn 
rojan li rojhilat û başûrê 
Kurdistanê dihate wêşandin.” 
Biryar nebû Ebas Kemendî 
stranbêj be. Dema ku Şehîn 
Talebaniyê stran di studioya 
radyoyê de digot, Kemendî jî 
bi dengekî nizim stran digot. 
Grûba muzîka radyoyê dengê 
Wî dibihîzin û bi îsrar ji wî 
xwestin ku bi Şehîn Talebanî 
yê re stranê bi awayê duqulî 
bistirin. Şehîn talebanî dibêje: 

” piştî wê gelek caran Ebas 
Kemendî ji min re digot, min 
tu kiriye stranbêj û te jîez.” 



Kemendi nivîskarê BasNewsê jîbu 

Modernîteyek bê netew boyaxa ser susê ye 

G elek car dema dibêjim giriyê min dikeve gewriya min. Ji bo min rengê wan, siyaseta 
wan li aliyeki, cangoribuna wan li aliyekî ye. Ez niha jî li ser stranek ji bo Necmettîn 
Buyukkaya dixebitim. Lê astengiya me ya mezin di warê teknik û abori yani bazarî de ye. 
Em diafirinin lê nikarin bighînin guhdarvanên xwe. 


Hozan Brader ji 
hunermendên ku neçarî 
sirguniyê manê ye ku 
yê herîbi êşûjan e. 
Brader di 86’an de hate 
sirgûnkirin û piştî 18 
salan derfet derket in 
ku bê wêlatê xwe û tevî 
kederû birînênxwe 
hat û axa xwe hembêz kir. 

Brader ku di vê dema sirguniyê de 12 
albûmên ku di warê bingeha muzîkal 
de asta dengen kurdî hilkişand qadek 
bilind, jiyan, xebat, kul û ‘birîn’ên xwe bi 
rojnameya me re par ve kir. 

Di serî de em hinek li ser rewşa we 
ya heyî, ya niha bisekinin. Mamoste 
Brader niha li ku dijî, bi çi re mijûle 
û di atmesforek çawa de ye di warê 
nêrîna jiyan û sirguniyê de? 

Ez ji sala 1986’an û vir de li welatê Hol- 
landa tevî malbata xwe jiyana xwe li vê 
xerîbiya kambax derbas dikim. Piştî 18 
salan ez dikariyam vegeriyam welêt. Min 
fam kir ku em ji welatê xwe xerîb mane 
û em li vir jî her xerîbin. Ez ji bilî karê 
hunerê tu karekî din nakim û min nekiri- 
ye. Li gel xebata muzikê ez bi Hollandi- 
yan re karê sînema û şano jî dikim. Ji bo 
Kurda min di çend kûrtefilm û rêzefilman 
de jî aktorî kiriye. Wek Kolanên Xerîbiyê, 
Dengê Deffê, Meş û Şoreş û Şirîn. Carna 
dinivîsim carna jî karê şêwekarî dikim. 
Min di mala xwe de ciyekî xebatên taybet 
ava kiriye. Dema li mal bim li wir karê 
hunerî dikim. 

Seyda tu di roportajek xwe de behsa 
çîroka muzîka xwe dikî û tu di ve- 
gotinê de bandora bavê xwe nişan 
didî. Tu dikarî hinekî behsa vê bikî? 

Dema ez biçûk bûm bi taybetî zivistanan 
civata gund li mala me bû. Bavê min 
stran, serpêhati ji civatê re digot û 
şevbihêr wisa derbas dibû. Gelek stranên 
ku bavê min digotin hê jî bi dengê xwe li 
ber guhê min e. Wê civata bavê min gelek 
bandor li min kir ku ez bûm evîndarê 
stranên Kurdî. Wek stranên Evdalê Zey- 
nikê, Siwaro, Kinê, Edlayê, Kevanjenê ez 
ji bavê xwe hîn bû me. Bavê min dengbêj 
û xeberxweşekî baş bû. Mala me weke 
dibistana gund bû. Beriya bi mehekê min 
li gund zilamekî gundê me dit ku wê çaxê 
dor bi dor dihat civata bavê min. Eynen 
wisa digot ji min re: ‘’Rahma xwedê lê 
be. Her şev dema ez dihatim civata bavê 
te, carna bavê min digot ma hûn her şev 
diçin mala Sulo çi dikin? Min ji bavê 
xwere digot em diherin aqil ji apê Sulo 




digrin.” Ew ciwamêr niha li Mûsîka ye. 
Navê wî Şêxê Hisênê Qero ye. Welat- 
parêzekî gundê me yê destpêkê ye... 
Dema meriv li stranên te guhdar 
dike hemû çand û kevneşopî ji ber 
çavê meriv derbas dibe. Sedema 
germiya muzîka te çi ye bi ya te? 
Heger te bi zimanekî muzîk afirand û 
bêhna gul û sosinê wî welatî jê neyê, 
dengê teyr û tilûr û rengê bihar û payiza 
wî welatî ne diyar be, ew muzîk pîne ye, 
ezbere ye. Bê reng û tahm e. Dema ez 
stranan diafirînim hemû êş û xweşiyên 
welatê min wek sînema di xeyalên min re 
derbas dibin. Belkê germahî di wir de ye. 
Bandora sirguniyê di warê çavkanî 
û bingeha mûzîkal de bandorek 
çawa li ser xebatê te kir. Ji bo 
hunermendekî sirgûn ê ‘birîndar’ 
têkiliya bi hunerê re deriyên bi çi 
rengî vedike an jî digire? 

Bê gûman muzîk karê hesta ye. Hest jî 
ji faktorên ku mirov jiyan dike bandora 
xwe digire. Xerîbiyê bandorek mezin li 
ser min kiriye. Di muzîka min de hei 
rengên xerîbiyê xuya dike. Lewma 
muzîka min hinek zêde xemgin e. 
muzîkalê min li hunermendên biyanî yê 
Ewrûpî guhdar kir, min bi wan re kar kir. 
Ji ber vê her çiqas aliyekî min yê klasik yê 
dengbêjî hebe jî, rengeki nûjen di muzîka 
min de xuya dike. Dikarim bi dengbêjî 
dest pê bikim bi muzîka nûjen biqedînim. 
Ne tenê ez, gelek hunermendên me bi vî 

rengî hene li Ewrûpa. 

Dema mirov li bingeha muzikal 
û gotinên we dinêre kevneşopiya 
kurdistanîbûnê li ber çavan tê rax- 
istin. Li navenda modernîzmê jiyîn 
û li aliyê din jî serkeftineke di warê 
muzikê de ya ku ji rûçik û kokê tê... 
Di vê qadê de hûn dê çi bibêjin? 

Ez ji civatek kevneşopî, kurdperwer û 
siyasî me. Ez însanekî di warê siyasi 
de Kurdistanî me. Hemû xebatên min 
jî li ser vê bingehê ava bûye. Her ciqas 
modernîteyê diparêzim jî, dixwazimvê 4 
modernîteyê bi havênê Kurdistanî bi- 
meyînim ku karibim pêşkêşî gelê xwe yê 
Kurdistanî bikim. Modernîteyek bê netew 
wek boyaxa ser susê (zingar) ye. Baranek 
xurt were ew jidiçe. 

Di stranên xwe de hûn bi firehî li 
ser portreyan disekinin û çîroka 
hin qedir giranên kurd distrên. 

Gelo mimkûn e ku em bi rêya we di 
derbarê çîroka Harûn de (harûnê 
in) bibin xwedî agahî? 
eriv çiqas netewî be ewqas dibe hey- 
ranê gelê xwe, kahramanên xwe ango 
portreyên xwe. Dema portreyek dikeve 
holê, hestên meriv yên netewî dikelin. Tu 
wek hunermend dibe şahîdê bûyeran û 
bi hunera xwe van portreyan di wêneyê 
netewa xwe de bi cih dike. Strana ‘Harun’, 
‘Sofi’, ‘Delila’ û ‘Şerzan’ bi vî awayi bi min 
re derketin. 

Kurdistan bi ‘termên wenda’ tije 

ye. Gelo asta ku wêje û 
huner an jî afirinêriya 
Kurdan gihêştiyê bi 
têra xwe li ser van ras- 
tiyan radiweste? 

Di warê hest û afirandinan 
de hunera me di tengasi- 
yek mezin de ye. Gelek 
car em wek hunermend 
netewî nafikirin. Em 
lokal difikirin. Gerîlayek 
an pêşmerge an zeravan 
dema dikevin asta herî 
bilind dikeve şehadeta 
xwe. Lê mixabin em 
hunermend gelek car li 
derdora wan pakrewanan 
di wareki lokal digerin. 
Dema li ser wan diramin, 
em netewî naramin. îro 
gelek hunermend hene 
tu nikare strana Sofi an 
Harûn bi wan bide gotin. 

Ji ber ku wê bêjin ev her 
du ne ji partiya me an 

franksiyona me ne. Ji ber ku Harûn ji 
xeta PKK’ê Sofi ji xeta PDK’ê tê. Lê bi 
eniyek vekirî dibêjim, min her du stran 
afirandine. 

Rewşa derdora muzîka kurdî bi 
totalî di çi rewşê de ye. Niha hin 
derfet û merc derketine holê. Tevî 
vê em dikarin bibên ku hebûna der- 
fetan qelîteya afirinêriyê gêş dike? 
Niha her tişt serbest e. Lê em tune ne. 
Wek ku min li jor got: Bazara me tune ye. 
Çerxa me ya hunerê nagere. Salê carek 
konserên Newrozê çêdibin yan çend 
festîvalên ku wek salveger an xebatên si- 
yasî pêk tên. Heger ev jî tunebûna muzîka 
me dê ji zûda zuha bibûya. Lê ev têr nake. 
Gerek bazarek hebe ku em konseran li 
darxin u berheman biweşînin wek xelk û 
netewên cîran. 

Niha li ser muzîkê çi xebatên te 
hene, di pêşerojê de projeyên te çi 
ne? 

Niha projeya du albuman heye. Lê nika- 
rim derxim û bighînim guhdaran. Bêhêvi 
me mixabin. Li gel van albuman min 
stranek bi navê ‘DîLBERA HEWLERÊ’ 29 
dk. heye. Projeyek din bi navê Meşa Me- 
zin ku nemir Barzanî ji Mahabatê dest- 
pêkir hetanî Sovyetê meşiya û hat vege- 
riya şoreşa îlonê 25 dk. ye. Li gor projê 
zêdeyî bîst hunermend, şaîr û nivîskar tê 
de cih digirin. Lê gel van strana Têlî yê ya 
ku gorbihiştê Husenê Farê xwendibû bi 
bingehek nûjen min xwendiye min hinek 
neqşên dibistana Serhedê tê de bi cih 
kirine li ber destê min heye. Tevî muzîka 
xwe dike 15 dk. û ez her gav û roj stranan 
diafinirînim û arşîv dikim. Lê em nikarin 
belav bikin mixabin. 

Di demên dawî de gelek kes vege- 
riyan welêt û gelek sirgûn jî dê dil 
hene ku vegerin.. Fikreke we ya 
vegerê he ye? 

Carna li vir karê sinema an şano ji min re 
derdikeve, carna konser çêdibin. Heger 
vegerim welat nizanim ez ê çawa jiyana 
xwe îdare bikim. Hîna alternatîfek ji 
min re peyda nebûye. Ez bi xwe li ser 
alternatîfan radiwestim. Heger ew derfet 
çêbive ku li welat di warê aborî perîşan 
nebim ez dixwazim vegerim welat. Helbet 
ne bi roj ez ê bi şev mala xwe bivim welat. 
Spasiya we dikim. Silav bo xebatkar u 
xwendevanên we. 













